Alman dilində xoş gəldiniz deyə necə\nAlman dilində xoş gəldiniz deyin, Almanca xoş gəldiniz nə deməkdir? Əziz tələbə dostlar, bu yazıda alman dilində xoş gəldiniz deməyi öyrənəcəyik. Əvvəlki məqalələrimizdə gündəlik həyatda olduqca tez -tez istifadə olunan bu cür nitq nümunələrini daxil etmişdik. İndi Alman dilində xoş gəldiniz mənasını verən bir neçə sözə baxaq.\nMən çox istəyirəm\n(bit ze: r)\nTəşəkkür deməkdir və Alman dilində xoş gəldiniz və mümkün cavablar yuxarıdakı kimidir. Alman dili dərslərində uğurlar arzulayırıq.\nNot: Biz hər zaman sizə ən yeni məlumatları çatdırmağa çalışırıq. Oxuduğunuz bu məqalə ilk dəfə təxminən 2 ay əvvəl, 10 oktyabr 2021-ci ildə yazılmışdır və bu məqalə sonuncu dəfə 4 dekabr 2021-ci ildə yenilənmişdir.\nMittwoch nə gündür, Mittwoch nədir?\nİ hərfi ilə başlayan alman sözləri\nSentyabr ayı nədir\nGehen Fel birləşməsi\nsəni alman dilində necə deyim\nNoyabr ayı nədir\nAlman Ev Mobilyaları\nAlman dilində yaxşı gecələr


"Rövnəq Abdullayevin işləri çoxdu, köməkçisi də onu aldadır" Sportinfo.az\nUzun fasilədən sonra "Hərdən futboldan danış" rubrikamıza can vermək qərarına gəldik.\nHər halda futboldan kənar sahədə məşhurlaşan insanların futbolla bağlı fikirlərini oxumaq adama böyük zövq verir. Bu dəfə rubrikanın qonağı Müasir Müsavat Partiyasının sədri Hafiz Hacıyevdi (Futbol+).\nFutbolçu olsaydız, məmurlara dediyiniz kimi, meydanda hakimə də elə sərt sözlər deyə bilərdiz?\nHakimə qarşı da sərtliyin müqabilində qırmızı vərəqə var. Yəqin bunu da göz önünə alırsız...\nSeçkilərdə qələbə qazanıb hakimiyyətə gələ bilmədiz. Bəs futbolda hakimiyyətdə olsaydız, ilk olaraq nəyi dəyişərdiz?\nBizim futbol məmurları arasında “səni məhv edərəm” deyib barmaq silkələyə biləcəyiniz kimsə var?\nSiyasət çirkin oyundu, yoxsa futbol?\nDeyirlər, bizdə müxalifətin olması ədalətin bərpasına kömək edir. Sizcə, futbolumuza müxalifət lazımdımı?\nAFFA prezidentləri olan Fuad Musayev, Ramiz Mirzəyev və ya Rövnəq Abdullayevdən hansısa biri ilə şəxsi tanışlığınız olub?\nHeç stadiondan futbola baxmısız?\nMəsələn, hansı oyunlara? Sonuncu dəfə nə vaxt stadionda olmusuz?\nKeçən il “Qarabağ”ın hansı oyununu izləmisiz?\nQurban Qurbanovun milliyə baş məşqçi təyin olunmasına münasibətiniz necədi?\nBelə çıxır, Qurbanovdan öncə Berti Foqts və Robert Prosineçkinin fəaliyyətindən narazı qalmısız...\nPartiyanızın futbol komandası var?\nHeç özünüz futbol oynamısız?\nHansı ampluada oynayırdız: qapıçı, müdafiəçi, yoxsa hücumçu?\nSiyasət aləmini futbol dünyasına bənzətsək, özünüzü bu dünyada hansı futbolçuya oxşadardız?\nAlmaniya, yoxsa Braziliya?\nBraziliya İslama yaxındı ki?\nÇingiz Abdullayev “Neftçi”yə Müşahidə Şurasına sədr təyin olunanda demişdiz ki, “Neftçi”ni dirçəldəcək. İndi dediklərinizə görə peşmansız?\nTarix: 14 Noyabr 00:30 Oxunub: 452 Müəllif: Sportinfo.az


S.n. Avtonəqliyyat vasitəsinin növü Əmsallar Sığorta haqqı\n1. Minik avtomobillərinin və onların bazasında istehsali edilmiş digər avtonəqliyyat vasitələri – mühərriklərinin həcminə görə:\n- 50 sm3 – 1500 sm3 1 50\n- 1501 sm3 – 2000 sm3 1,5 75\nØ 2 001 sm3 – 2500 sm3 2 100\nØ 2501 sm3 – 3000 sm3 2,5 125\nØ 3001 sm3 – 3500 sm3 3 150\nØ 3501 sm3– 4000 sm3 3,5 175\nØ 4001 sm3– 4500 sm3 4 200\nØ 4501 sm3– 5000 sm3 4,5 225\nØ 5000 sm3-dən çox 5 250\n2. Avtobuslar, mikroavtobuslar və onların bazasında istehsal edilmiş digər avtonəqliyyat vasitələri – sərnişin yerlərinin sayına görə:\n- 9 – 16 3 150\n- 16 – dan artıq 4 200\n3. Yük avtomobilləri və onların bazasında istehsal edilmiş digər avtonəqliyyat vasitələri – icazə verilən maksimum kütləsinə görə:\n- 3500 kq-dan çox olmadıqda 3 150\n- 3501 kq – 7 000 kq 4 200\n- 7000 kq – dan yuxarı 5 250\n4. Motosikletlər və motorollerlər 1 50\n5. Qoşqular və yarımqoşqular 0,5 25\n6. Traktorlar, yol-tikinti işlərində, meşə və kənd təsərrüfatında istifadə olunan avtonəqliyyat vasitələri 1 50\n7. Trolleybuslar və tramvaylar 2 100\nAvtonəqliyyat vasitəsinin sahibi hüquqi şəxs olduqda 20% yükləmə tətbiq olunur\nMülkiyyətində avtomobili olan, yaxud avtomobilə faktiki sahibliyi həyata keçirən, yəni onu icarəyə götürmüş və ya еtibarnamə əsasında idarə еdən, yaxud digər qanuni əsaslarla istismar еdən hər bir şəxs avtomobilin Azərbaycan Respublikası ərazisində stifadəsi ilə bağlı mülki məsuliyyətini məcburi qaydada sığortalamalıdır.\nAvtonəqliyyat vasitəsi sahiblərinin mülki məsuliyyətinin icbari sığortası müqaviləsi avtomobillərin istifadəsi nəticəsində fiziki şəxslərin sağlamlığına, həmçinin fiziki və hüquqi şəxslərin əmlakına vurduğu zərərlərin əvəzinin ödənilməsi məqsədi ilə bağlanılır.\nAvtonəqliyyat vasitəsi sahiblərinin mülki məsuliyyətinin icbari sığorta müqaviləsi yalnız müvafiq informasiya sistemi vasitəsilə bağlanmalıdır və yalnız həmin sistemin informasiya ehtiyatında mövcud olduqad etibarlıdır.\nAvtonəqliyyat vasitəsi sahiblərinin mülki məsuliyyətinin icbari\nsığortası müqaviləsi üzrə sığorta müqaviləsinin tərəfi olmayan, sığorta olunanın hərəkəti və ya hərəkətsizliyi nəticəsində zərər çəkən, eyni zamanda sığorta ödənişi almaq hüququna malik olan fiziki şəxslər – fiziki şəxs öldüyü halda, onun ailə üzvləri – və ya hüquqi şəxslər, yaxud onların hüquq varisləri üçüncü şəxs sayılırlar.\nSığortalının və (və ya) sığorta olunanın ailə üzvləri üçüncü şəxs hesab edilmir.\nÜçüncü şəxsə dəyə bilən zərərə görə avtonəqliyyat vasitəsi sahiblərinin mülki məsuliyyətinin icbari sığortası üzrə sığorta məbləğləri aşağıdakı kimi müəyyən edilmişdir:\n· fiziki şəxslərin sağlamlığına dəyən zərərə görə sığorta məbləği bir hadisə üzrə 50.000 manatdan çox olmamaq şərtilə, bir fiziki şəxsin sağlamlığına dəyən zərər üzrə 5000 manat;\n· üçüncü şəxslərin əmlakına dəyən zərər üzrə 5000 manat.\nSığorta müqaviləsi üzrə sığorta məbləğləri müvafiq sığorta ödənişlərinin həyata keçirilməsindən asılı olmayaraq, həmin müqavilənin qüvvədə olduğu müddət ərzində dəyişmir.\nAşağıdakı şərtlərin hər birinin mövcud olduğu hallarda, habelə hadisə iştirakçılarının tərtib etdiyi müvafiq protokolun sığorta şirkətinə təqdim etmələri şərtilə sığorta hadisəsi hesab edilə bilən halın baş verməsi faktını təsdiqləyən Dövlət Yol Polisinin (təsdiq olunmalıdır) verdiyi yol-nəqliyyat hadisəsi haqqında arayış tələb olunmur:\n· Hadisə ikidən çox olmayan avtomobilin iştirakı ilə baş verdikdə və hadisənin baş verdiyi anda hər iki avtomobilin sahiblərinin mülki məsuliyyəti icbari qaydada sığortalanmış olduqda;\n· hadisənin baş verməsində təqsirli olan şəxsin müəyyən edilməsi üzrə tərəflər arasında mübahisə olmadıqda;\n· hadisə nəticəsində sağlamlığa zərər dəymədikdə;\n· hadisə nəticəsində dəymiş zərərin həcminin 1000 manatdan çox olmaması hadisə iştirakçıları və sığortaçı tərəfindən ağlabatan şəkildə ehtimal edildikdə.\n· yanğın, ildırım düşməsi;\n· məişətdə və istehsalatda istifadə olunan qazın partlayışı;\n· buxar qazanlarının, qaz anbarlarının, qaz kəmərlərinin, maşınların, aparatların və digər oxşar qurğuların və ya cihazların partlayışı;\n· su, istilik, kanalizasiya kəmərlərinin və yanğınsöndürmə sistemlərinin qəzası, habelə qonşu tikililərdən, yaşayış və qeyri-yaşayış sahələrindən, yaşayış evlərindən və binalarından, mənzillərdən, otaqlardan daxil olan su nəticəsində subasma;\n· hər hansı predmetin və ya onun hissələrinin düşməsi, atılması, dəyməsi, dağılması, axıdılması və digər bu kimi formalarda təsiri;\n· yerüstü nəqliyyat vasitəsinin dəyməsi;\n· təbii fəlakətlər - zəlzələ, vulkan, fırtına, qasırğa, tufan, dolu, sel, daşqın, leysan, yer sürüşməsi;\n· üçüncü şəxslərin hərəkətləri.\nYaşayış sahələrinin Sığorta məbləğləri və azadolma məbləğləri\nBakı şəhərində yerləşən daşınmaz əmlak üzrə sığorta məbləği 25.000 manat, azadolma məbləği 250 manat; Sığorta haqqı 50 azn\nGəncə, Sumqayıt və Naxçıvan şəhərlərində yerləşən daşınmaz əmlak üzrə sığorta məbləği 20.000 manat, azadolma məbləği 200 manat; Sığorta haqqı 40 azn\ndigər yaşayış məntəqələrində yerləşən daşınmaz əmlak üzrə sığorta məbləği 15.000 manat, azadolma məbləği 150 manat. Sığorta haqqı 30 azn\nSığorta haqqı azadolma məbləğindən və sığorta məbləğindən, habelə iqtisadi fəaliyyət növündən asılı olaraq dəyişir.


ABŞ böyük yardım paketi ayırdı | Azadliq\nHome Aktual ABŞ böyük yardım paketi ayırdı\nABŞ Prezidenti və Konqres dünən koronavirusla bağlı iki yardım paketi qəbul edilib. Paketlərin tərkibindəki əsas məsələləri paylaşıram. Kiçik və orta şirkətlərə maliyyə yardımı etmək üçün 1 milyard dollarlıq subsidiya krediti ayrılır. Bu kiçik şirkətlərə, kənd təsərrüfatı kooperativlərinə, akvakultur istehsalçılarına və nonprofitlərə maliyyə zərərlərini qarşılamaq üçün verilən kreditdir. Kiçik Biznes Administrasiyasına əlavə imkan verilir ki, 7 milyard dollara qədər kredit ayıra bilsin.\nKiçik şirkətlərə işçiləri üçün ödəyəcəkləri ödənişli tibbi icazə və səhiyyə xidmətləri üçün çəkilən xərclərin əvəzini çıxacaq vergi krediti (geri ödəmə) verilir. Buna əsasən şirkətlər iş vaxtı koronavirus xəstəliyinə tutulmuş işçilərinin bəzi xərclərini ödəyərsə bu xərclər dövlət tərəfindən geri verilir. Hazırda bu vəsaitləri ödəyə bilməyən şirkətlər üçün Xəzinədən avanslar veriləcək. Tibbi xidmətlərin xərcini qarşılamaq üçün aztəminatlı ailələrə ayrılan səhiyyə xidməti xərclərinin federal hökümətin payına düşən hissəsi artırılıb.\nAyrı-ayrı ştatlara təxminən 1 milyard dollar ayrılır ki, artan işsizlik müavinətini ödəyə bilsinlər. 1.2 milyard dollarlıq xərc ayrılıb ki, koronavirus testi üçün xərcləri ödəsin. 500 milyon dollar ayrılır ki, xüsusi riskli qruplara (hamilə qadınlar və azyaşlı uşağı olan analara qida yardım edilsin) və uşaqlara pulsuz yemək verilsin. Aztəminatlı yaşlılar üçün də ayrıca 25 milyon yemək paketinin hazırlanması üçün vəsait ayrılıb. Yerli qıda banklarına (food bank – kasıblar üçün yemək verən QHT-lər) 400 milyon dollarlıq yardım paketi açıqlanıb. Məktəblərə şagirdlərin gəlib pulsuz vəya ucuz yemək alma imkanı üçün ayrıca fond ayrılıb. Məktəbi və bağçası bağlandığına görə evdə qalmalı olan valideynlər üçün müavinət ayrılıb.\nGöründüyü kimi böhranın təsirinin böyük olacağını düşünərək dərhal addımlar atıblar. Çatışmayan bir cəhət var ki, bu paketlərdə böyük şirkətlərə bu tələblərin böyük hissəsi aid deyil. Bu barədə çox müzakirə getdi, bir tərəfdən deyildi ki, bu şirkətlərin 90 faizi özləri artıq verirlər bu yardımları öz hesablarına və dövlətin vəsaitini verməyə ehtiyac yoxdur. Digər tərəfdən böyük şirkətləri məcbur edəcək addımlar atmaq lazımdır deyənlər var idi. Amma görünür dərhal paketi qəbul etmək istəyirlər deyə bu müzakirələri kənara qoydular.\nİndi üçüncü paket üzərində müzakirələr gedir ki, böyük şirkətlərə yardımı nəzərdə tutur. Əsas mübahisələr bu paket üzərində olacaq. Burada böhrandan təsir alan böyük şirkətlərə yardım nəzərdə tutulur – vergi endirimi, xilasetmə yardımı vəs. Bura hava yollarından tutmuş istehsalçı şirkətlər, turizm şirkətləri vəs. daxildir. Eyni zamanda FED korporativ borcları almağı nəzərdən tutur. Son zamanlarda külli miqdarda borc alan, öz səhmlərini geri alan şirkətlərə yardım ediləcəksə bu şirkətlərə moral hazard siqnalı göndərəcək deyə bu sahədə ucdan tutma hamıya yardım etmək olmaz. Hər halda demokratlarla respublikaçıların əsas müzakirəsi bu barədə gedəcək. Məncə sosial demokratlar üçün yaxşı fürsət yaranıb ki, şirkətlərin üzərində bəzi vacib şərtlər qoysunlar.\nBu məlumatları bizim konqresmenimizin mənə emaillə yazdığı özətdən götürmüşəm.\nŞirkətlər üçün isə bu böhrandan çıxarılacaq ən böyük dərs isə qlobal tədarük zəncirini idarə etmək olacaq. Zavodun-fabrikin-şirkətin içində baş verənlərlə məşğul olmaqla bərabər qlobal tədarük zəncirindəki riskləri idarə etmək şirkətlərin və dövlətlərin ən böyük vəzifəsi olacaq. Bu barədə çalışacam ayrıca yazım.


Tərlan Əhmədov: “Neftçi”ni çalışdırmaq mənə tapşırılsa...\n15:20 21 Avqust 2017\n“Neftçi” rəhbərliyindən mənimlə əlaqə saxlayan olmayıb. Amma təklif gəlsə, niyə də qəbul etməyim?”. Bu sözləri apasport.az saytına açıqlamasında Tərlan Əhmədov deyib.\nElxan Abdullayevin istefa verməsindən sonra “Neftçi”nin yeni baş məşqçisinin kim olacağı maraq doğurur. Bu postu tutmağa namizəd olan şəxslərin sırasında Əhmədovun da adı çəkilir.\nAZAL-dan ayrıldıqdan sonra işsiz qalan 45 yaşlı mütəxəssis “Neftçi”nin baş məşqçisi olmağa razıdı: “Vaxtilə işlədiyim komandadı. Böyük futbola addımımı məhz “Neftçi”də atmışam. Təklif olsa, məmnuniyyətlə qəbul edərəm. Amma hələ təklif gəlməyib”.\nƏhmədov “ağ-qaralar”ı hazırkı vəziyyətdən çıxara biləcəyinə inanır: “Futbolda belə anlar olur, komanda “qara zolağ”a düşür. İnşallah, bu iş mənə tapşırılsa, “Neftçi”ni vəziyyətdən çıxarmağa çalışaram. Komandada çoxlu istedadlı futbolçunun olduğunu bilirəm. İşləmək lazımdı, görüləsi işlər çoxdu. Çalışıb, nəyəsə nail olmaq olar. Hazırda komandanın başında deyiləm. Buna görə də, “Neftçi”nin indiki heyətlə hansı yerlər uğrunda oynaya biləcəyini demək çətindi. Futbolçuların səviyyəsinə, fiziki durumuna baxandan sonra konkret danışmaq olar”.\nÖlkə çempionatının ilk 2 turunu izlədiyini deyən Əhmədov cari mövsümün daha maraqlı keçəcəyini bildirib: “İlk turlar bu cür düşünməyə əsas verir. Keçən mövsümün zəif keçdiyini deyirdilər. Amma elə deyildi. “Qarabağ” Çempionlar Liqasının pley-offunda oynayırsa, qrupa düşmək üçün 50 faiz işini görübsə, deməli, çempionat maraqlı keçib. Düşünürəm ki, bu il “Qarabağ” üçün çempionluq daha çətin olacaq. Heç bir komandanı siyahıdan silmək olmaz”.


31 Yanvar 2017, 16:37\n7News.az aparıcı Aytən Səfərovanın müsahibəsini təqdim edir:\n- ATV-də hazırda "Xəbərlər”də, eləcə də 106.3 FM-də "Bumeranq” səhər şousunda aparıcıyam. Bura gələndən həyatımda çox dəyişikliklər oldu. ATV yadıma saldı ki, mən zombi kimi 9 saat işdə çalışan robot deyiləm, anayam. Övladlarım var və onlar mənim üçün hər şeydən əsas olmalıdır. Bir neçə il əvvəl qızım bərk xəstələnmişdi, qızdırması var idi. Qaldım yanında, işə getmədim. Uşaq ağladı ki, "ana, nə yaxşı ki, xəstələndim. Heç olmasa xəstələnəndə səni daha çox görürəm, yanımdasan”. O an içimdə nəsə sındı. Anladım ki, bu həyatda qadın üçün ailə, övlad çox vacibdir. İnsan yıxılanda iş onun əlindən tutmur. Həyatımı israf edirdim... ATV-yə gələndə mənə ilk deyilən söz bu oldu: "Siz ən əvvəl Azərbaycan qadınısınız, vətəndaşısınız... Azərbaycan üçün övlad böyüdən anasınız. Bunu heç vaxt unutmayın”. Bərk təəccüblənmişdim. İndi övladlarıma, valideynlərimə vaxt ayırıram. Tamam başqa bir Aytəni kəşf etmişəm özümdə. Bu, böyük dəyişiklik, müsbət irəliləyişdir.\n"İŞƏ GEC GƏLƏNDƏ ÖVLADIMIN BOZAĞINDAN KƏSMİRLƏR”\n- Danılmaz faktdır ki, ANS bir çoxu üçün böyük jurnalistika məktəbi olub. O jurnalistlərdən bir çoxu indi dövlət müəssisələrində, digər televiziya və radiolarda, informasiya agentliklərində, hətta xaricdə də çalışırlar. İndiyədək ən güclü xəbər aparıcıları, müxbirləri də məhz burada formalaşıb. Balıq özünü suda hiss etdiyi müddətdə peşəkardı. Bu, sırf peşə nöqteyi-nəzərdən fikrimdi. Təəccüblənməyin... Adətən, hamı öyrəşib, kimsə hansısa iş yerini tərk edəndə, ora haqqında ağır sözlər desin, təhqir etsin. Mən faktlarla danışan jurnalistəm. Sadəcə, jurnalistikada da "əyləc” olmalıdır. ATV də çox işgüzar mühit mövcuddur. Burada insanlar çox gülərüz, mehribandılar. Heç bir otaqda qışqır-bağır səsi gəlmir, saatlarla iclaslara vaxt israf edilmir. 5 dəqiqə gec gələndə sənin əməkhaqqından, nəticə etibarı ilə sənin övladının boğazından kəsilmir. Hər kəs öz işini robot kimi yox, insan kimi görür. Vahid mexanizm kimi çalışır ATV. Bura mənə bir addımı atmazdan, sözü deməzdən öncə əvvəli və sonranı düşünməyi öyrətdi. Yəni, həmin o "əyləc” nədir, onu anlatdı. Jurnalist də haradasa bir mexanizm kimidir. Məsələn, bəzən əyləc tutmur, onda da gedib ya kimisə vurub öldürürsən, ya da özünü harasa çırpıb xəsarət alırsan və ya ölürsən, ətrafa da xələl gətirirsən. Söz də belədir. Vaxtında əyləcə basa bilməsən, fəsadı böyük ola bilər. Jurnalist ağılla iş görməlidir, emosiyalarla yox. Bu, böyük anlamdır.\n"ANS-də HAMİLƏ OLDUĞUMU BİLƏ-BİLƏ MƏNƏ ELƏ ƏSƏB YAŞATDILAR Kİ...”\n- Bu günə kimi bu haqda rəsmi açıqlama verməmişəm. Düzü, mən xoşlamıram bunu xatırlamağı, çünki böyük bir stress yaşamışam, həm də hansısa addımı atarkən bunu aləmə car çəkməyi xoşlamıram. Həmkarım Mətanət Əliverdiyeva Azadlıq prospektində ev yanan zaman efirdə açıqlama vermişdi. Özümdə də olub ki, efirdə istəmədiyim sözü demişəm, ya hansısa fikri düzgün interpretasiya etməmişəm, ya da dediyimi tamaşaçı başqa cür başa düşüb. ANS də həmkarım Ləman Əliəşrəfqızının hazırladığı hər kəsə məlum olan reportajı vermişdi. Mənə tapşırdılar ki, bunu sən də səhər efirə verib, "lazım olan sözlər”i deməlisən. Açığı reportaja baxmamışdım, dedim yaxşı. Səhər layihəsinin rəhbəri idim, gəlib efirdən əvvəl reportaja baxdım və yayımlanmasına izn vermədim. Heç kəs səhvdən sığortalanmayıb həyatda. Bir qadına qarşı belə addım atmaq zənnimcə düzgün deyildi. Bu, qərəz idi. Jurnalistika və jurnalist həmrəyliyi deyildi bu. Verilişdən sonra mənə elə bir əsəb gərginliyi yaşatdılar ki, hamilə ikən həkimə müraciət etmək məcburiyyətində qaldım. Elə həmin an qərar verdim ki, daha ANS-də çalışmayacağam. Çünki içimdə insan ölür, öldürülür...\n"XƏZƏR TV”DƏN TƏKLİF GƏLDİ...”\n- Əmək kitabçamı hələ verməmişdilər. Artıq onda ATV-nin əsl peşəkar "head hunter” olduğunun canlı şahidinə çevrildim. Adətən "head hunter”lər başqa yerlərdən "kəllə” adlandırılan, savadlı və peşəkar insanları öz sıralarına cəlb edən profillərə, peşəkar menecerlərə deyirlər. Təvazökarlıqdan uzaq olsa da, mənə də bu təklif gəldi. Bu təklifi də böyük məmnuniyyətlə qəbul etdim. Bir il analıq məzuniyyətində oldum. Bu bir il ərzində ATV mənə böyük dəstək oldu. Yeni mövsümə yaxın isə 2016-cı ilin avqustunda mənə "Space”dən, bir regional kanaldan, "Xəzər TV”dən və AzTV-dən təklif gəldi. Hamısına, etimada görə dərin təşəkkürümü bildirmək istəyirəm. ATV hamıdan cəld tərpənmişdi. Bilirsiniz, indi anlayıram, həyatda bəzən elə hadisələr baş verir ki, həmin anlarda, həmin günlərdə onların səbəbini başa düşmürsən. Lakin vaxt keçdikcə hər şey öz yerini tutur və bütün sualların cavabları insan üçün açıq olur. Bu kainatda ən kamil varlıq Allahdır. Allaha şükür edirəm ki, mən indi "Azad Azərbaycan"da vətənə bir jurnalist kimi xidmət edirəm, eyni zamanda övlad böyüdürəm və valideynlərimə də vaxt ayıra bilirəm. Bu, böyük xoşbəxtlikdir.\n"ANS-DƏN GETMƏYİMƏ ƏSLA PEŞMAN OLMADIM”\n"ELƏ İNSANLARA HÖRMƏT ETMİRƏM”\n- Təklif olmuşdu, amma mən kanal-kanal gəzməyi xoşlamıram. Tamaşaçı var ki, bu gün burada, sabah başqa kanalda, birisigün də digərində oturur. Bu aparıcıya "səndən yoxdur" deyir, sabah başqasına yaxınlaşıb öpür, eyni sözləri söyləyir. Aparıcılar da həmçinin. Elə insanlara hörmət etmirəm. İnsanın bir siması olmalıdır. Əgər səni qovmurlarsa, şərait yaradırlarsa, əməyini qiymətləndirirlərsə, getməməlisən. Ora üçün var gücünlə çalışmalısan. Güclü komandada var gücünlə əməyini sərgiləməlisən. Cüzi bir şey olan kimi "teatr” qurub getmək, zənnimcə, zəiflərin xüsusiyyətidir.\n"ANA ÖVLADINI KİŞİYƏ NECƏ QURBAN VERƏ BİLƏR”\n- Uşaqlara, canlılara qarşı zorakılıq, ədalətsizlik... Şəhidimizin meyiti hələ də, düşmən tərəfdədir. Bir çox neftçimizin cəsədi tapılmayıb. Hər dəfə bunları deyəndə məni ağlamaq tutur. Özümü güclə saxlayıram. Hər bir azərbaycanlı kimi bu, mənə də təsirsiz ötüşmür. Bəzən elə xəbərlər eşidirəm ki, şoka düşürəm. Ana öz övladını necə ata bilər? Tanıdığım bir həmkarım var. İkinci dəfə ailə qurub, ilk evliliyindən bir qızı doğulub. İndi də bir övladı dünyaya gəlib. Bu yaxınlarda məclislərdən birində ondan qızını soruşanda qəribə reaksiya verdi. Xəlvətcə qayıtdı ki, "qızımı soruşma, ikinci həyat yoldaşım deyib ki, onu evimizə gətirmə, ailəsi də bilmir mənim ondan əvvəl qızım olub”. Uşağa qadının valideynləri baxır, onları ana-ata bilir. Şokda idim. Dedim, "sən çox vicdansız qadınsan, kişiyə görə övladını necə qurban verə bilirsən ki? Bu vicdanla necə gedib xoşbəxt yaşaya bilirsən?”. Sən nə anasan ki, kişiyə görə övladını atırsan? Bu, mənə təsir edir. Bu gün övladını atan sabah vətənini də ata bilər. Belə insanlar mənəviyyatsızdır.\n- Aytən Səfərova deyəndə ağla ilk olaraq "Kökaltı” verilişi gəlir. Hələ də danışılan bir proqram idi. Yenidən belə bir layihə etməyi düşünmürsünüz?\n"BİR SÖZÜMLƏ ONU NOKAUTA GÖNDƏRMİŞƏM”\n- Heç kimlə problemim yoxdu, bəlkə onların mənimlə problemi var, bilmirəm, lakin elə bir şey hiss eləmirəm. Hamı ilə mehribanam. Arxada danışmağı sevmirəm. Mən arxada qeybət edib, görəndə üzünə "Ay sənə qurban olum” deyə bilmərəm. Mən də xalqın arasında olan bir insanam. Adi bir müəllim ilə fəhlə qızıyam. Qlamur biri də deyiləm ki, büzülə-büzülə danışım, sözümün əvvəli ilə axrı bilinməsin. Deyirlər, sən iynəli suallar verirsən. Bəzi insanlar o qədər şirin yalana öyrəşiblər ki, həqiqət onlara acı gəlir. Adi sualı "iynəli” adlandırırlar. Kimsə desə "səndən xoşum gəlmir” ona böyük hörmətlə yanaşaram ki, sözü üzə deyir. Bizim cəmiyyətin ən böyük problemi budur - riyakarlıq. Kişilər dura-dura qadınların it kimi bir-birinə çəmkirməsindən uzaq olmuşam. Kimsə mənə nələrsə deyib, heç vaxt əl-qol atmamışam. Sadəcə, sonda elə cavab vermişəm ki, bir sözümlə onu "nokauta” göndərmişəm. Mən küsəndə barışıq üçün yer qoyuram. Kiməsə iradım olsa, özünə deyirəm.\n"AYGÜN KAZIMOVA MƏNDƏN KÜSÜB”\nHə... Yadıma düşdü. Emil Bədəlov adlı müğənni var. Əvvəl ona böyük hörmət edirdim. Adı orda-burda hallanmayan müğənnilərdəndir. "Maşın” şouya baxanda Mehriban Xanlarovanın üstünə elə şığıdı ki, şoka düşdüm... Qadına hörmət etməlisən. Onun qadının üstünə bağırması o insanı gözümdən saldı. Bunu efirdə də demişdim. İndi "salam”laşmırıq. Belə də ki, heç əvvəl də salam-sağolumuz yox idi. Bir də Aygün Kazımova məni ötən il ad gününə dəvət eləmişdi. Aygünü çox sevirəm. Çox səmimidir və özünəməxsus şirinliyi var. Bircə təbəssümü nəyə desən dəyər. Mənsə təzə ana olmuşdum, gedə bilmədim. Məndən küsüb.\n- Efirdə cümləsinin əvvəli ilə sonu bilinməyən, pafoslu danışan aparıcıları sevmirəm. Bir az pulu var, avtobus boyda maşın sürür, elə bilir bundan yoxdur. Onlar sadəcə şişirdilmiş sabun köpüyüdürlər. Efirdə ləhcə ilə danışırlar. Titrlərdə səhvlər gedir. Əksər verilişlərə baxmıram, inandığım aparıcı da azdır. Kostyum geyinib efirdə oturub, internetdən tərcümə edilmiş məlumatı və ya şərhi deməklə aparıcı ağıllı və ya inandırıcı olmur. Turan İbrahimov, Ceyhun Səfəri bəyənirəm. Zaur Baxşəliyevi xoşlayıram. Hətta ANS-də çalışanda bir dəfə müsahibədə onun adını çəkmişdim ki, yaxşı şoumendir. Mənə irad bildirilmişdi ki, niyə onun adını çəkirsən? Hərdən "Space”də "Planet parni iz Baku”ya baxıram. Bir ara "səviyyə” idilər, yəqin tükənmişdilər. Amma son vaxtlar onların Sabirsayağı satirası mənə ləzzət edir. Bir də Yusif Ağayevi universitetdə oxuyandan bəyənirəm, onu hələ "106 House”dan xatırlayıram. Bir də xüsusi qeyd etmək istəyirəm ki, Azərbaycan tamaşaçısı doktor Əli Nağıyevin apardığı "3-cü göz” kimi səviyyəli proqrama acdır. Çox lazımlı, intellekt və düşüncə tələb edən verilişdir. Televiziya məkanında analoqu doğrudan da yoxdur.\n"İNDİ İSLAMA QAYITMIŞAM”\n- Əvvəl bu haqda düşünürdüm. İki il özüm internetdən yoqa öyrənmişəm. Heç həmin vaxtlar bizdə yoqa məktəbləri yox idi. Vegetarian olmuşam. Budizmlə maraqlanmışam. İndi müsəlmanam, dərk edərək islama qayıtmışam. Pəhrizə bir neçə dəfə cəhd etmişəm. Amma ömür boyu arıq qalan, arıq bədən quruluşlu insanlar gömüşəm ki, ağızlarını açanda xəcalət təri tökmüşəm. Pəhriz və idman sağlamlıqdır, indi də düşünürəm ki, idmanla məşğul olum. Amma mənim bir nömrəli düşmənim şokolad və şirniyyatdır. Narkotik kimi onlardan istifadə edirəm. Digər tərəfdən kök insanları təhqir edənləri mən istənilən cəmiyyətin xorası, xərçəngi hesab edirəm. Son vaxtlar insanlar zahiri görünüşə çox üstünlük verirlər. Başlıca bəla da budur. Görünüşlə qarşılayıb görünüşlə də yola salırlar. İnsan insanlığının üzərində işləməlidir. Mən başımın üstündə işləyirəm. Bura gözəl bədən formalı 20 jurnalist gətirin, hamısını bir cümləmlə, yəqin ki, kölgədə qoyaram. Əlbəttə, istəyərəm ideal bədən quruluşuna sahib olum. Amma bu, narkomana narkotikdən istifadə etmə, siqaret çəkənə "ziyandır, çəkmə” demək kimi bir şeydir. Amerikada telekanallarda kök aparıcılar işləyir. Onlar üçün əsas odur ki, peşəkardılar, istedadları var, amerikalılar onlara inanır. Onlar bədən quruluşuna yox, ağıla baxırlar. Bizimkilərin fikri budur: bu bir az kökdür, pisdir. Bu arıqdır, demək, əla aparıcıdır. Bu, kökündən səhv düşüncədir. Onda gərək Nəcibə Məlikova, Nəsibə Zeynalova, Monserrat Kobalyeni, Opra Uinfrini ekrana qoymayaydılar. Həm də toppuş xanımları efirə buraxmamaq, artıq çəkisi olan insanları təhqir etmək kimi bir şeydir. Əsas insanın yararlı olmasıdır. Kök həkimlər, müəllimlər, valideynlərimiz, qohumlarımız, ömürboyu borclu olacağımız insanlar arasında nə qədər kök insanlar var. İnsanlıq kilo ilə ölçülmür. Onun ölçü dəyəri başqadır.\n- Kasıb ailədə böyümüşəm. Günlərlə evimizdə çörək olmurdu, qonşular qənd gətirəndə sevinirdik. Mağazanın yanından keçəndə çörəyin iyi gəlirdi, ağlayırdıq. Qışda məktəbə rezin ayaqqabıda gedirdim. Bəzi qohumlar var idi ki, bunu görəndə göz yumurdular. Bir dəfə evə gələndə qapımız aralı idi. Atam çox güclü və qəddar kişidir. Gördüm atamın səsi gəlir, çox kədərli idi. Deyirdi ki, uşaqlarım məktəbə ac gedir, onlara yemək ala, geyindirə bilmirəm. Anam da sakitləşdirirdi... Atam qayıtdı ki, kaş oğlum futbolçu olsun, qızım da efirdə çalışsın. Uzanım divanda onlara baxım. Həmin günə qədər deyirdim ki, kosmonavt olacam, Moskvaya gedəcəm. O gün qarşıma məqsəd qoydum ki, televiziyada çalışacam. Getdim telekanala, məni "stajor” kimi götürdülər, 1 ay təcrübə keçməli idim. Amma bir həftədən sonra işə götürüldüm. İlk maaşımla evimizə kreditlə televizor aldım, anamın dərmanlarını ala bildim. Mən həmişə üzərimdə çalışırdım, kitablar oxuyurdum. Rusiyada böyüyən idim, amma Azərbaycan dilində təmiz yazırdım. Yayda qızlar gəzməyə gedəndə mən evdə Aleksandr Puşkin, Fyodor Dostoyevski, Mirzə Fətəli Axundovun əsərlərini, Mikayıl Müşfiqin şeirlərini oxuyurdum. Hər dəfə yay tətilindən məktəbə qayıdanda dərsdən sonra evə ağlaya-ağlaya gəlirdim. Tanrıya şikayət edirdim ki, bu nədi, hamı istirahət şəkilləri gətirir, mənim isə nə geyinməyə paltarım, nə dincəlməyə getməyə pulum var. İndi deyirəm ki, Allahım, sənə çox şükür. Deməli, belə lazım imiş. Xeyirlisi bu idi.\n"YÜKƏK QONORAR VERSƏLƏR DƏ, ÇƏKİLMƏDİM”\n- Məktəb yaradıb, danışıq, nitq mədəniyyətini öyrədib, tələbələr yetişdirərəm. Hətta əvvəl çalışdığım kanalda da mən bəzi həmkarlarımın nitqini "düzəldirdim”. Onlara necə danışmağı, xəbəri necə oxumağı, müsahibə alınmayanda müsahibi necə danışdırmağı öyrədirdim. Mənim də əgər belə demək olarsa, yetişdirdiklərimin bəzisi indi məmur, bəzisi hansısa qurumda mətbuat xidmətinin rəhbəri, bəzisi isə hansısa kanalda redaktordur.\n"ŞƏXSİ HƏYATIMI SƏRGİLƏMƏYİ XOŞLAMIRAM”\n"ƏGƏR KİŞİ QADINI QISQANMIRSA...”\n- Vaxt tapanda sözsüz ki, qulluq edirəm. Deyirlər, "çirkin qadın yoxdur, baxımsız qadın var”. Çalışıram baxımlı olum.\n- Qızıma deyirəm ki, canlılara işgəncə vermə. Davakar olma, köbud sözlər işlətmə və unutma ki, azərbaycanlısan. Onu vaxtaşırı muzeylərə aparıram, tariximiz haqqında danışıram. Mən ona boğazdanyuxarı vətənpərvər olmağı yox, öz ölkəsini ürəkdən sevməyi öyrədirəm. Deyirəm, ölkənə hörmət elə, hər yerdə də fəxrlə de ki, mən azərbaycanlıyam. İnsan özünə, millətinə hörmət eləməsə, ona heç kim hörmət etməyəcək. Qızım Ayza aparıcı olmaq istəmir. Deyir, "mən heyvanları müalicə edəcəm”. Bir dəfə gözümüzün qabağında iti maşın vurmuşdu, yerdə çabalayırdı. Qışqırırdı ki, ana, təcili yardım çağır. İt ölür. Niyə itlər və pişiklər üçün həkim gəlmir? Uşaq şokda idi. Ondan sonra israrlıdır ki, heyvanları müalicə edəcək və onlar üçün təcili yardım açacaq.\n- Güclü olmağım... Qadında ən böyük zəiflik özünü güclü göstərməyə çalışmasıdır. Qadın o qədər zərbələr alır ki, başlayır özünü güclü göstərməyə. Bu, zərbələrdən qorunmağın üsuludur. Bütün dünyada ən çox dayağa ehtiyacı olan qadın güclü qadındır. Özünü güclü göstərənlər dünyanın ən zəif qadınlarıdır əslində.//axşam.az


Zəif pəhrizin nəticələri və necə düzəldilməsi | Qəşəng Kişilər\nZəif pəhrizin nəticələri\nZəif pəhrizin nəticələri nədir? Pəhrizin sağlamlığın açarı olduğunu və qeyri-kafi bəslənmənin bədəndə çoxsaylı problemlərə səbəb ola biləcəyini bilirik.\nZəif pəhriz və zibil qidaların qısaldılmış ömür ilə əlaqəsi var. Tədqiqat şübhə üçün kiçik bir yer verir, buna görə yeyənlərin çoxunun zərərli olduqda daha çox ehtimal olunan xəstəlikləri daha ətraflı nəzərdən keçirək.\n1 Pəhriziniz pisdir?\n1.1 İşlənmiş qidalarla diqqətli olun\n1.2 Nə qədər natrium qəbul edirsən?\n1.3 Trans yağları çox yeyirsiniz?\n2 Zəif pəhrizin əlamətləri\n3 Zəif pəhrizin ciddi nəticələri\n3.1 Zəif pəhriz xroniki xəstəlikləri daha da ağırlaşdırır\nİnsanlar bir çox səbəbdən zəif bir pəhriz edə bilər. Bir çox dəfə tez yeməkləri təsirli (lakin zərərli) bir həll edən vaxt çatışmazlığı ilə əlaqədardır. Səbəbi nə olursa olsun, yaxşı bir pəhrizə keçmək üçün hər şeyi etməlisiniz.\nDuz, yağ və ya şəkər baxımından zəngin olanlarla (və ya bir anda) daha yüksək ölüm nisbəti olan pəhrizlər. Karbohidratlarla lif arasında bir balansın pozulduğu pəhrizlər də tez-tez olur, insulin müqaviməti və tip 2 diabet riskini artıran bir vəziyyət (fast food və işlənmiş qidalardan sui-istifadənin çox işi var).\nİşlənmiş qidalarla diqqətli olun\nMəqaləyə nəzər yetirin: İşlənmiş qidalar. Niyə bu qədər zərərli olduqlarını və özünüzü qorumaq üçün nə edəcəyinizi tapa bilərsiniz.\nNə qədər natrium qəbul edirsən?\nYeməyə duz əlavə etmək ləzzətini artırmaq üçün ucuz və sadə bir yoldur, lakin sodyumdan sui-istifadənin nəticələri çox təhlükəlidir, mayenin tutulmasından qan təzyiqinin artmasına səbəb olur ki, bu da ürək və ürək-damar sistemi üçün zərərlidir. ümumiyyətlə, şəxs yüksək qan təzyiqindən əziyyət çəkirsə. Və ən pis şey odur ki, bəri düşündüyünüzdən daha çox duz yeyirsiniz Çox supermarket məhsulunda görünən və ya gizlənən bir tərkib hissəsidir.\nBeləliklə, pəhrizinizi həqiqətən yaxşılaşdırmaq istəyirsinizsə, tərkibindəki duzun varlığını hərtərəfli öyrənmək əla bir başlanğıcdır. Bu mənada bunu nəzərə almağa dəyər gündə 2.300 milliqram natriumdan çox olmamaq məsləhətdir. Bir müddət qida gündəliyi aparmaq həftənin ən çox gününü keçib-keçmədiyinizi anlamağa kömək edəcək, buna görə duzdan qurtarmaq üçün hərəkətə keçməyin vaxtı gəldi.\nTrans yağları çox yeyirsiniz?\nDigər tərəfdən, fransız kartofu da daxil olmaqla bir çox qidada olan trans yağlar LDL və ya pis xolesterolu artırır və HDL və ya yaxşı xolesterolu azaldır. Razılıq, ürək xəstəliyi və yenə də tip 2 diabet riski çoxalır. Ancaq yalnız yediyiniz şey təsir etmir, həm də etmədiyiniz. Araşdırmalar həm də az miqdarda dənli bitkilər, meyvələr, tərəvəzlər, qoz-fındıq və toxumlarda diyetaların sağlamlığa çox zərərli olduğunu göstərir. Bu şəkildə zəif pəhrizdən xilas olmağın yolu və nəticəsi işlənmiş qidaların mövcudluğunu azaltmaq və bitki qidalarının mövcudluğunu artırmaqdır.\nZəif pəhrizin əlamətləri\nBədənin təklif etdiyi qidalanma çox zəif olduqda siqnallar yayır. Bunlardan biri sizə tanış gəlirmi? Pəhrizinizin təcili istiqamətdə dəyişikliyə ehtiyac olub olmadığını öyrənmək üçün onları yoxlayın:\nQuru saçlar və zəif dırnaqlar\nYavaş immun cavab\nSızanaq və ekzema\nZəif pəhrizin ciddi nəticələri\nQısa müddətdə bir çox çatışmazlıqlar var, amma Zamanın keçməsi ilə zəif bir pəhrizin nəticələri həqiqətən ciddiləşir.\nYersiz yemək inkişaf riskini artırır sağlamlıq problemləri və dəmir, folat, C vitamini kimi qida çatışmazlığından qaynaqlanan xəstəliklər vitamin K, kalsium və əlbəttə lif.\nNəticə etibarilə, vaxt keçdikcə zəif bir pəhriz saxlanarsa (limit hər bir insana görə dəyişə bilər), sağlamlıq problemləri və xəstəliklərə tutulma riski artır. Ən çox göründükləri üçün, ən çox bilinən nəticələr kilolu və piylənmədir. Zəif bir pəhriz çox vaxt kilo almağa səbəb ola biləcək artıq kalori daşıyır, xüsusən də oturaq həyat tərzi ilə birləşdirilirsə. Bununla yanaşı, aşağıdakı kimi digər mənfi təsirlər var:\nDiabet növü 2\nZəif pəhriz xroniki xəstəlikləri daha da ağırlaşdırır\nHər kəs pəhrizin qayğısına qalmalı, onu sağlam və müxtəlif etmək üçün əlindən gələni etməli, ancaq zərərli qidanı pəhrizdən kənarlaşdırmaq və lazımlı nisbətdə sağlam qidaları seçməyin ən çox səbəbi olan insanlar əziyyət çəkənlərdir. bir növ xəstəliyə. Səbəb budur keyfiyyətsiz bir pəhriz yemək yüksək qan təzyiqi və tip 2 diabet kimi xroniki xəstəlikləri daha da artırır.\nMəqaləyə tam yol: Qəşəng Kişilər » Uyğun » Zəif pəhrizin nəticələri


'Dəli erməniləri ağıllandırmaq vəzifəsini üzərimizə götürə bilərik' — Fazil Mustafa\nMÜSAHİBƏ 08 may 2022, 19:13\n- Fazil bəy, Ermənistanda iqtidara qarşı etimadsızlıq aksiyaları davam edir. Real hakimiyyət üçün təhlükə görünürmü?\n- Ermənistanda bu cür aksiyalar birinci dəfə deyil ki, keçirilir. Müharibədən sonra da belə aksiyalar oldu. Hakimiyyət məsələsinin artıq seçki yolu ilə uduzulduğuna görə bu yollarla real iqtidarı istefaya göndərmək istəyirlər. Ermənistan hakimiyyəti isə indi real bir kurs götürüb. Paşinyan iqtidarı Azərbaycan və Türkiyə ilə münasibətlərin normallaşması üçün aktiv prosesə başlamaq niyyətindədir. Bu da başqa ölkələri sözsüz ki, narahat edir. Xüsusən də bu amil Cənubi Qafqazda marağı olan qüvvələri qane etmir. Ona görə də, proses bir qədər zorakılıq istiqamətində gedir. Amma hələ ki, Ermənistanda real hakimiyyət sabit dayaqlara malikdir. Erməni xalqının bu məsələdə rəyi müharibəsiz həll istiqamətindədir. Təbii ki, bu istiqamətdə uğur qazanmaq olar.\n- Azərbaycanla aparılan danışıqlara bu cür vəziyyətin təsiri olacaqmı?\n- Bütövlükdə belə halların Azərbaycanla olan münasibətlərə elə bir təsiri yoxdur. Əslində bizim üçün bütün variantlar sərfəlidir. Ermənistanda bu cür küçə yürüşlərinin olması, başlarının qarışması, daxili didişmələr ən azı başqaları ilə didişməkdən uzaqlaşmaq baxımından yaxşı haldır. Ona görə də, burada bizim üçün heç bir sıxıntı yoxdur.\n- Sülh prosesinin müəyyən dövr üçün gündəmdən çıxarılacağı haqqında deyilənləri nə dərəcədə ciddi qəbul etmək olar?\n- Erməni tərəfi bizim şərtlərimizə razılaşacaqsa, sülh bağlayacayıq. Yox bunun əksinə çıxacaqlarsa, biz əlavə, yarımçıq qalan işlərimizi də tamamlayacayıq.\n- Brüssel görüşündə Azərbaycanın 5 prinsipini qəbul edən erməni tərəfi növbəti dəfə özünün 6 şərtini irəli sürür...\n- Ermənistanın irəli sürdüyü şərtlər daxili auditoriya üçündür. Onlar deməyə çalışır ki, təkcə Azərbaycanın şərtləri yoxdur, bizim də öz “şərtlərimiz” var. Bununla gündəmdə öz maraqlarını saxlamağı düşünürlər. Amma burada irəli sürülən məsələlər içərisində bir yenilik yoxdur.\n- Ermənilərin istəyi nədir?\n- Onlar Qarabağda hazırda olan ermənilər üçün “statusa” oxşar bir şey istəyir. Amma bu olmayacaq. Çünki Qarabağda erməniyə nə verilirsə, o zaman Ermənistan da azərbaycanlıya öz ərazisində yer verməlidir. Azərbaycanlılar indiki Ermənistan ərazisindəki tarixi ata-baba yurdlarından vaxtilə zorla qovulub. Ona görə də, bu məsələlərin müzakirəsi zamanı belə təklifləri eşitmək olacaq. Amma bu, içi boş təkliflərdir. Azərbaycanın daxilində kimə nə “status” verilməsini dövlətimiz özü həll edəcək. Ermənistanın bu prosesə müdaxilə etməsi məntiqsizdir. Biz onunla ancaq sərhədlərinin dəqiqləşməsi, dövlətlərarası münasibətdən, ümumi sülhdən danışa bilərik. Amma ölkəmizin daxilində ermənilərə yaşamaq üçün müəyyən standartların nəzərdə tutulması kimi məsələləri Azərbaycan özü həll edə bilər. Hər halda Azərbaycan beynəlxalq hüququn prinsiplərinə uyğun olaraq öz ərazisində təbii ki, insan haqlarına hörmət etmək şərti ilə hansısa bir federal quruluşun və imtiyazlı bölgənin olmasına imkan verməcək. Bu digər millətlərin və bölgələrin müəyyən dərəcədə diskriminasiyası üçün də əsas yarada bilər. Amma ermənilərin Azərbaycan ərazisində rahat yaşaması üçün bütün vətəndaşlar kimi normal şərait yaradılacaq. Bunu da Azərbaycan dövləti dəfələrlə bəyan edib.\n- Revanşistlərə kənardan dəstək verənlər kimlərdir?\n- Belə gözlənilən ehtimallar var. Şimal qonşumuzun da başı bu gün özünün Ukrayna ilə müharibə vəziyyətində yanan problemlərinə qarışıb. Amma bizi maraqlandıran bu gün Ermənistandakı praqmatik düşüncəyə malik insanlardır. Çüni sülhün alternativi müharibədir. Müharibədən də Azərbaycan çəkinmir. Biz növbəti müharibə ilə yarımçıq qalan məsələləri həll edəcəyik. Ona görə də, bu gün bizi Ermənistanda revanşistləri kimin qızışdırması maraqlandırmır. Bizə ağıllı erməni lazımdır ki, başa düşsün. Çünki onlara sülhdən kənar olanlar böyük bir təhlükədir. Amma ağıllı erməni ortaya çıxmayacaqsa, dəli erməniləri də ağıllandırmaq vəzifəsini biz yenə də öz üzərimizə götürə bilərik.\n- Paşinyan iqtidarının devrilməsi ilə proseslərin sıfır nöqtəsinə qayıtması ehtimalı varmı?\n- Proseslər heç bir halda sıfır nöqtəsinə qayıtmayacaq. Çünki müharibə riskini kimsə, öz üzərinə götürə bilməz. Müharibə böyük bir problem və fəlakətdir. Ona görə də, bu məsələdə Azərbaycanın əlində kifayət qədər imkanlar var ki, Ermənistanı sülhə məcbur etsin. Hətta Ermənistandakı revanşist qüvvələr də bu sülhə getməyə məcburdur.


01:51 8 Dekabr 2015\nElman İsayev - ANS ÇM radiosunun baş direktoru\n- Elman müəllim, MTRŞ bir sıra qurumlarla bərabər ANS ÇM-i də matəm günü reklam verməkdə günahlandırır...\n- Əvvəlcə faciədə yaxınlarını itirmiş insanlara dərin hüznlə başsağlığı verir, Allahdan hamımıza səbr diləyirik. Məsələ burasındadır ki, matəm günü elan edilməsi ilə bağlı sərəncam rəsmən saat 13:00-da elan edildi. Bununla da ANS TV həmin günün tələblərinə uyğun olaraq tam matəm rejiminə keçdi. Hər birimiz gözəl bilirik ki, qanunvericiliyin pozulub-pozulmamasına matəmin elan olunduğunu təsdiqələyən sənədin qüvvəyə minməsi anından yanaşılmalıdır. Bu sənəd isə saat 13:00-da qüvvəyə minib. Mənim sahəm olmasa da dəqiq bilirəm ki, ANS TV-də bu tələblər tam və artıqlaması ilə qorunub. Niyə artıqlaması ilə? Ona görə ki, ANS TV hələ bir gün əvvəldən qeyri-rəsmi olaraq matəm rejiminə keçmiş, bütün əyləncəli layihələri efirdən yığışdırmışdı.\n- Hansı incəlikdır, onlar MTRŞ-dan nəyi soruşmalı idilər? Matəm elan olunub və dediniz ki, bundan xəbəriniz var idi...\n- Elədir. Amma burada dərhal nəyisə dəyişmək mümkün deyil. Proseslər demək olar ki, bütünlüklə rəqəmsal şəkildə cərəyan edir. Elə proseslər var ki, onları dəyişmək üçün azı 6 saat vaxt lazımdır. Bu, xüsusuilə reklamların yerləşdirilməsi sahəsinə aiddir. Yəni avtomatlaşdırılmış proqram sistemində radio-məhsullar rotasiya qaydası ilə 1 həftə əvvəli proqramlaşdırır. Və bu sistemdəki proqramda dəyişiklik azı 6 saat ərzində icra edilir. Proses avtomatlaşdırılmış şəkildə həyata keçirildiyindən ora əl müdaxiləsi demək olar ki, qeyri-mümkündür. Əks təqdirdə radionun bütün fəaliyyəti dayanar.\nBu mürəkkəb vəziyyətdə nə etmək lazım olduğunu isə MTRŞ-dan soruşmaq istəyirdik. Orada isə, təkrar edirəm ki, heç kimi tapmadıq, heç kim cavab vermədi... Ümumiyyətlə, bu qurum sanki işlədiyi şirkətlərin fəaliyyətini mükəmməl öyrənmək istəmir. Heç buna cəhd etmək də istəmir. Şəxsən neçə ildir ki, ANS ÇM-in direktoruyam, hələ bir dəfə də olsun bu qurumun təmsilçiləri ilə görüşməmişəm, nə onlar məni tanıyır, nə də mən onları... Onların bizimlə, kollektivimizlə, işlədiyimiz avadanlıqla maraqlandığının şahidi olmamışam. Hadisələrin gedişi, yəni MTRŞ-nin bu toplantısı və qəbul etdiyi sənəd bir daha göstərdi ki, bu qurum koordinasiya etdiyi sahəni bilmir. Yoxsa heç olmasa, gec də olsa, bizim nə işlə məşğul olduğumuzu soruşardılar, daha iki gün keçəndən sonra birdən özlərini yada salmazdılar.\n- Gəlin mövzudan yayınmayaq...\n- Yayınmırıq, əslində elə həmin mövzuda danışıram. Məsələ burasındadır ki, bizim MTRŞ-ya verdiyimiz suallar elə bu anlaşılmazlığı ortaya çıxardı. Biz MTRŞ sədri Nuşirəvan Məhərrəmli, aparatının digər əməkdaşları ilə əlaqə saxlamağa çalışdıq. Dəfələrlə zəng vurduq, təəssüf ki, cavab verən olmadı. İş o yerə çatdı ki, əməkdaşlarımız MTRŞ-nın yerləşdiyi ünvana yollanmalı oldular. Mühafizəçilər bildirdilər ki, bu gün iş günü deyil, sabah əlaqə saxlayın.\nNuşirəvan Məhərrəmli - MTRŞ sədri\nBeləliklə, suallarımız cavabsız qaldı, araşdırma apardığımız, soruşmaq istədiyimiz məsələlərə itirdiyimiz vaxt ərzində isə bəzi reklam spotları efirə gedib. Amma bizcə, MTRŞ-nın heç bir kanalı bunda günahlandırmağa haqqı yoxdur! Çünki onlardan fərqli olaraq ANS ÇM, həmçinin digər TV və radiostansiyalar iş başında olublar. Biz nə haydayıq, onlar nə hayda... Ayıb deyil? Niyə MTRŞ Azərbaycanı dünyaya hətta matəm günündə pul qazanmaq istəyən insanların dövləti, xalqımızı belə aşağı mənəviyyatlı bir xalq kimi tanıtmaq istəyir? Bu ağır günlərdə xalqımızın hər bir üzvü kimi ANS ÇM də, elə ATV, “Xəzər”, “Lider”, “Space” və başqa kanallar da dərd içindədir. İki gün gözləyib birdən ortaya çıxan və qəflətən hansısa qanunları xatırlayan MTRŞ bu yanaşma ilə bütün milləti təhqir edir. Yaponiyada sunami olanda bütün yaponlar birlikdə dərd çəkir, bacardıqlarını edirdilər. Daha bu ölkənin MTRŞ-sı hansı radionun reklam verib-vermədiyini axtarmırdı.\nNuşirəvan Məhərrəmlidən xahiş edərdik ki, axtarılanları bir tutuşdursun. Bu saat dövlət bütün Xəzər boyu onlarla itmiş vətəndaşını axtarır. Bəs MTRŞ? ANS-in əməkdaşları 4 gündür ki, xüsusi rejimdə çalışır. Hər bir kanal əlindən gələni edir ki, ağır kədərin altında qəddi əyilən insanların dərdi yüngülləşsin. Belə bir vaxtda MTRŞ-nı görün nə maraqlandırır. MTRŞ matəm elan olunan gün ya işdə olmalı, ya da kanal rəhbərlərini yazılı şəkildə xəbərdar etməli idi. Bütün bunlar isə baş verməyib. İndi isə hansı haqla kanallar günahlandırılır? “Kimsə reklamdan pul qazanıb”, “matəm günü qanunvericiliyin tələbləri pozulub” və s. bu kimi iddiaların əsası yoxdur. Hamının başı işə qarışıb. MTRŞ-da soruşmağa heç kim olmayıb. Bütün bunları kanalların üzərinə atmaq olmaz! Əksinə, burada günahkar varsa, o da MTRŞ-dır. Şura həmin gün heç olmasa mətbuat konfransı keçirməli, ya da kanal rəhbərlərini dəvət etməli idi. Hətta bunlara vaxtı və həvəsi yox idisə, telefonoqram göndərməli idi...\nLap elə tutaq ki, MTRŞ qanun pozuntularını müşahidə edib. Bəs onda niyə dərhal həmin qurumların rəhbərlərinə zəng vurub bu barədə xəbərdar etməyib? Niyə bütöv bir gün gözləyib? Gözləyib ki, qanun pozuntuları davam etsin... Nə məqsədlə? 4 gündür ki, fasiləsiz rejimdə çalışan televiziya və radio kanallarının əməyini arxa plana keçirmək və özlərinin də mövcud olduğunu xatırlatmaq üçünmü? Axı yada salmağın başqa yolu var. Biz təkif edə bilərik. Məsələn, ANS ÇM-in kollektivi həmin gün reklamdan gələn gəliri faciədən zərər çəkmiş şəxslərə yardım kimi verəcək. Qoy MTRŞ də öz bir günlük əməkhaqqından keçsin.\nSevda Həsənova - ANS TV-nin Proqram Departamentinin rəisi\nDigər tərəfdən, ölkə ərazisində matəm elan edilməsi barədə sərəncam prezidentin rəsmi saytında saat 13:00-da yerləşdirilib. Hörmətli MTRŞ boş-boşuna sosial şəbəkələrdə özünü vətənpərvər, qanun keçikçisi kimi göstərməkdənsə qanuna riayət edəydi. Bizdən ötrü ölkə prezidentinin sərəncamları əsasdır. Əgər sərəncam saat 13:00-da verilibsə, MTRŞ ANS TV-ni saat 11-12-də reklam verməklə qanunları pozmaqda necə “günahlandıra” bilər? Bu qurum belə vətən və qanun sevəndirsə, gözünü zillədiyi və kiçicik səhv tapanda sevindiyindən az qala uçduğu kanallarla niyə danışmadı, niyə “tövsiyə”lər vermədi? Heç olmasa, xarici təcrübələrə əsaslanmaq olardı. 2013-cü ildə Yaponiyada sunami nəticəsində 20 min adam öləndə onların analoji qurumları gözlərini TV-yə, qulaqlarını radiolara dikməmişdilər. Bütün qurumlar xalqın arasında idi. Onlar öz kanallarını reklam verib-verməməkdə günahlandırmırdı. Onlar xalqın dərdini bölüşür, onlara dəstək olurdu...”\nHörmətli MTRŞ nəzərə alsın ki, ANS TV bu hadisə baş verəndə həmişəki kimi ən operativ işləyən yeganə kanal idi. Bu ölkədəki bütün TV-lərdən fərqli olaraq ANS hadisə ilə bağlı bütün məlumatları dərhal tamaşaçıya çatdırırdı. Məsələn, SOCAR-ın gün ərzində keçirdiyi bütün mətbuat konfranslarını yalnız ANS TV birbaşa yayımladı və bu gün də yayımlayır. Amma buna sevinmirəm. Çünki indi Azərbaycan xalqı olaraq kədər içindəyik...”\nPS. 1. (ANS PRESS redaksiyasından) MTRŞ-nın adı gedən toplantısında çıxış edərkən Şura sədri Nuşirəvan Məhərrəmli şəxsən bəyan etdi ki - "...mənə matəm haqqında heç kim məlumat verməmişdi və mənim heç xəbərim yox idi..."\nBiz haydayıq onlar hayda


Erməni soyqırımı iddiasını tanıyanlar. | Elvin Huseynzade\nErməni soyqırımı iddiasını tanıyanlar.\nErmənilər ilk “soyqırım” qərarının qəbuluna Uruqvayda nail olublar. 1965-cü il aprelin 20-də Uruqvay parlamenti 24 apreli “Erməni soyqırımını anma günü” kimi tanıyıb (Uruqvay parlamenti 2004 və 2005-ci illərdə daha iki bəyanatla qərarını yeniləyib).\n“Erməni soyqırımı” iddialarının yayıldığı areal da maraqlıdı – Avropa və Amerika. Avropada qərar qəbul edən ölkələrin çoxu Türkiyənin qapısını döydüyü Avropa Birliyinin üzvüdü. Amerikada isə “soyqırım”ı tanıyan yalnız Kanada və üç Latın Amerikası ölkəsi deyil. Türkiyənin “strateji müttəfiqi” ABŞ-da “soyqırım”ı tanıyan ştatların sayı 30-a çatıb. ABŞ Konqresinin gündəliyində “soyqırım”la bağlı iki layihə durur. ABŞ prezidentləri isə hər il aprelin 24-də “soyqırım” sözünün yarım addımlığından keçirlər.\nAmerika və Avropadan kənarda “soyqırım”ı tanıyan cəmi iki ölkə var: biri Rusiyadı, onun məsələsi aydındı. Müsəlman təəssübkeşlərinin nəzərinə: ikinci ölkə Livandı. Livan qondarma soyqırımı tanıyan yeganə müsəlman ölkəsidi.\nAvropa Parlamenti qərarını 2005-ci ildə təzələdi – Türkiyə Avropa Birliyinə üzvlüklə bağlı alayarımçıq müzakirə tarixi almazdan bir ay əvvəl. Həmin qərarda Türkiyənin 1915-ci ildə baş verənləri “soyqırım” kimi tanıması Avropa Birliyinə üzvlüyün əsas şərtlərindən biri olaraq göstərilir. Doğrudur, Türkiyə üçün direktiv Kopenhagen meyarlarıdır, Avropa Parlamentinin qərarları direktiv yox, tövsiyə xarakteri daşıyır. Amma nəzərə almaq lazımdır ki, ən sonda Türkiyənin tam üzvlüyünə səs verəcək qurum Avropa Parlamentidir. Həmin səsvermədə, əğər Türkiyə bu səsverməyə qədər gedə biləcəksə, Avropa Parlamentinin qərarları gündəmə gələcək və Ankaranın bu şərtləri yerinə yetirməsi tələb ediləcək. Biz ha desək də ki, bu ədalətsizlikdir.\nErmənilər sadəcə tanınmayla kifayətlənməyiblər, adıçəkilən ölkələrin əksəriyyətində “soyqırım” abidələrinin qoyulmasına nail olublar, bədnam iddialarını təbliğ edən 45000 sayt yaradıblar, filmlər çəkdiriblər, bəzi ölkələrdə (Almaniyada) mövzunu dərsliklərə salıblar, kitablar yazdırıblar və indi də “demokratik” Avropa dövlətlərində “soyqırım yoxdu” deyənin cəzalandırılmasını qanuniləşdirirlər.\nTAGSArmenıan agressornewsnews 2qondarma ermeni soyqırımıxeberxeberler Write comment


Meşhur aparıcı boşandı – FOTO - Azadliq Xeber\nMeşhur aparıcı boşandı – FOTO\nMəşhur aparıcı boşandı - FOTO\n13:00 xeber – Türkiyənin məşhur teleaparıcısı Ece Erken və həyat yoldaşı iş adamı Serkan Uçar arasında münasibət rəsmən bitdi.\nAzadlıq.az xəbər verir ki, anspress-in məlumatına görə, Ece Erken və Serkan Uçar məhkəmədə vəkilləri ilə bərabər iclasa qoşulublar. Cütlüklülər məhkəmənin qərarına görə ayrılıblar. Ece Erkən Serkan Uçardan maddi-mənəvi bir tələbinin olmadığını deyib. Məşhur cütlüyün Eymen adında bir oğlu var.\nBir müddət öncə əri Sərkan Uçar tərəfindən döyülməsi iddiaları ilə məhkəməyə müraciət edərək boşanma iddiası qaldıran aparıcı əri ilə yeni bir qalmaqal yaşayıb. Belə ki, yaxın dostlarının ad günündə bir yerdə olan cütlük mübahisə ediblər.\nEce Erken və Sərkan Uçar\nHətta aparıcı ətrafdakılardan kömək istəmək məcburiyyətində qalıb. Hər kəsdən polis çağırmasını xahiş edib. Qalmaqal Sərkan Uçarın avtomobilinə əyləşərək uzaqlaşmasından sonra bitib.\nEce Erken 12 yaşından karyerasına start verib. O, bundan əvvəl də bir dəfə evli olub, lakin evlilik həyatı uzun sürməyib. Türkiyənin məşhur kanallarında aparıcı kimi işləyib.


Son Uçuş » Joy.az - Bizimlə daha rəngarəng\nAncaq atası onun kimi xəyalpərəst deyildi. O, qatı bir realis idi. Ona görə bir arzuya çatmaq üçün ancaq zəhmət çəkmək lazım idi. Şüari isə bu idi: “Əgər bir şeyi istəyirsənsə, deməli onun üçün zəhmət çəkməlisən!” Maykl da 14 yaşından bunu etdi. Bəzən ağırlıq qaldırır, bəzən də qaçırdı. Onun bu gün əldə etdiyi uğurlar da elə bu zəhmətinin nəticəsi idi.\n5,1 metrlik hündürlükdən tullanan kimi tez ayağa qalxdı və izdihamın gözü qarşısında sonrakı uçuşuna hazırlaşmağa başladı. Sonra 5,2 m-dən, hətta 5,3 m-dən də tullandı. Ancaq üzündə hələ sevinc işarəsi yox idi. Nəhayət növbə onun son “uçuş”una gəldi. Şüvülünü əlinə aldı və17 illik həyatının ən çətin addımını atacağı yolun qarşısında dayandı. Qısa bir an üçün də olsa, qəlbindən bir qorxu keçdi. Çünki o, bu dəfə göstərdiyi ən yaxşı nəticədən də 2 sm hündürlüyə tullanmalı idi. Əgər 1 sm da hündürə tullansa idi artıq rekord vurmuş olacaqdı. Bu vaxt anasını xatırladı. Anası hər dəfə onu gərgin ya da həyəcanlı görəndə “Dərindən nəfəs al, ver!”-deyərdi. O da eyni ilə bunu etdi. Artıq gərginliyi bir tərəfə atmışdı. Əlindəki şüvülü diqqətlə tutdu. Və qaçış zolağında sürət götüməyə başladı. Elə ilk addımını atmışdı ki, çox fərqli, həm də çox tanış bir şey hiss etdi. Ayaqllarının altındakı yol yuxusunda gördüyü yola çox bənzəyirdi. 1 anlıq yuxusunda gördüyü torpaq yolları, sünbüllü tarlaları xatırladı. Dərin bir nəfəs aldı və uçmağa başladı. Xəyalda yuxusundakı kimi havaya qalxmışdı...\nÇox keçməmiş tribundakı alqış səsləri onu dünyayaqaytardı. O, yerdə arxası üstdə uzanmışdı, üzündə isə günəşin hərarətini hiss edirdi. Nədənsə, birdən anasının üzündəki təbəssümü xatırladı. Qəribədir ki, atası da anasına sarılmış, uşaq kimi ağlayırdı. Halbulki bu vaxt gənc idmançının ətrafı onu bağrına basan və həyatının ən böyük uğuru üçün onu təbrik edən insanlarla dolmuşdu. Eyni gün o, Gənclər arasında Olimpiya Oyunlarında şüvüllə hündürlüyə tullanma üzrə dünya rekordunu vurdu. Kütləvi-informasiya vasitələrindən gördüyü maraqdan, həmçinin aldığı saysız-hesabsız təbriklərdən sonra onun həyatı əvvəlki kimi olmayacaqdı. Üstəlik bunun səbəbi təkcə onun Olimpiya çempionu olması, ya da dünya rekordunu vurması deyil. Hətta rekordunu 3 sm təzələməsi də deyildi. Bunun səbəbi onun kor olması idi...\nKrallara layiq gediş\nKor imiww ((\n21 Fevral 2014 14:28\n19 Fevral 2014 22:09\nher defe girirem bele xeberlerin hamisini oxuyuram sonra yuxum gelir gedib yatiram yuxumda canli sekilde bunlarin hamisini gorurem...Cox sag ol Murad. (:))\n19 Fevral 2014 20:36\nBunun səbəbi onun kor olması idi...\nAxira geder oxudum cox sag ol xebere gore super idi\n19 Fevral 2014 20:31\nhətta yenə oxudum axrın çox gözəl helayədi\nVauv...axırı tësirli bitdi(( oxuduqca gőzůmde canlandırırdım))\n19 Fevral 2014 15:23\nAllah verdiyi aağlam ruhlu insan.Şükür içində olan bir məxluqdur.Çoxları hətda sağlamkən çox şeydən kompleks keçirur.Belə insanlar onlara ən gözəl ibrət olsun...\n19 Fevral 2014 14:33\nBu formada olan hekayələr oxuyanda fikirləşirəm ki, bəzi sağlam insanlar öz sağlamlığının qədrini bilmirlər.\nAmma bu insanlara baxıb nümunə götürsünlər. Həqiqətən belə həyat eşqi ilə dolu insanları alqışlayıram. Onlar nə olsa da ruhdan düşmürlər.


Genetiklər ilanların ayaqlarını necə itirdiyini izah ediblər - Yaşıl Elm\nBiologiyaElmi xəbərlərHəyatın təkamülüPaleontologiya\nRəvan Quluzadə Şənbə, 22 Oktyabr, 2016.\n0 795 1 dəqiqə oxunma müddəti\nTəxminən 100 milyon il əvvəl ilanlarda baş vermiş 3 genetik mutasiya ilanların ayaqlarını itirməsinə səbəb olub. Current Biology jurnalında dərc edilən məqalədə qeyd edilir ki, onurğalı heyvanlarda üzvlərin inkişafı və formalaşmasına nəzarət edən SHH geni funksiyasını itirib.\nFlorida Universitetindən olan Fransiska Lilin dediyinə görə, ayaqların inkişafına cavabdeh olan genlər bu günədək ilanların genomunda qorunduğu və fəaliyyətləri DNT dəyişiklikləri səbəbindən dayandığı üçün ilanların təkamül səhnəsinə çıxışını dəqiq olaraq izah edir. Alim hesab edir ki, bu canlılar normal ayaqlara malik əcdaddan törəyib ki, bunun da canlı sübutunu ilanların hazırki genomu təqdim edir.\nBir müddət əvvəl amerikalı paleontoloq Nikolas Lonqriç Yura dövrünə aid daşlaşmış ilan qalıqları aşkar etdikdə, fosilin dörd ayağa sahib olduğunu və bir vaxtlar yuvalarda yaşadığını öyrənib. Alimlər indi bu qənaətdədir ki, məhz 90 milyon il əvvəl baş vermiş yuva həyat tərzinə keçid müasir ilanların əcdadlarında ayaqların funksionallığını itirməsinə gətirib çıxarıb.\nLil və həmkarı məşhur genetik Martin Kon bu nəzəriyyəni təsdiq etmək üçün rudimentar ayaq çıxıntılarına sahib piton və bir neçə digər sürünən embrionlarının inkişaf mərhələlərini araşdırıb. Alimlər məməlilər və sürünənlərin ayaq üzvləri inkişafının xüsusi SHH geni və zülalı tərəfindən idarə edildiyini izah edirlər. Siçan və digər onurğalı heyvanların rüşeymlərində bu genin deaktiv edilməsi göstərib ki, onlarda beyin və ayaqlar kimi vacib orqanlar inkişafdan qalır.\nTədqiqatçılar bununla kifayətlənməyiblər. Piton və kərtənkələ genomları müqayisə edildikdən sonra aydın olub ki, ilanların genetik kodunda üç DNT hissəsi funksiyası ixtisara düşüb ki, bu da öz növbəsində maraqlı dəyişikliklərə səbəb olub. Mutasiyanın baş verdiyi dövrdə ilanlarda pəncə də formalaşa bilərdi, daha dəqiq desək, formalaşma prosesi start götürmüşdü, lakin yeni xüsusiyyətlə bağlı olan bütün genlərin “işlək” olmasına baxmayaraq erkən mərhələlərdə pəncə təkamülü dayanmışdı.\nMartin Kon qeyd edir ki, əldə edilən son tapıntılar ilanların əcdadının daha çox kərtənkələlərə oxşar olduğu ilə bağlı paleontologiya hipotezini təsdiq edir. Bu fikri dəstəkləyən genetik və paleontoloji əsaslar var. İlanlarda ayaq üzvlərinin rudimentə çevrilməsi hadisəsinin başlanğıcı hələ dinozavrlar yaşadığı dövrü, təxminən 100 milyon il əvvəlini göstərir.\nHokinq: "Sİ bəşəriyyətin ya ən yaxşı, ya da ən pis hadisəsi olacaq"


Oxu.az - Nikoloz Şurqaia: Yaxşı bankları olmayan iqtisadiyyat, yaxşı ola bilməz – MÜSAHİBƏ\nNikoloz Şurqaia: Yaxşı bankları olmayan iqtisadiyyat, yaxşı ola bilməz – MÜSAHİBƏ\nOxu.Az “Nikoil Bank”ın İdarə Heyətinin sədri Nikoloz Şurqaianın APA-ya müsahibəsini təqdim edir.\n- Sadə dillə desək, bank inkişafının yeni mərhələsinə qədəm qoyur. Menecmentin yenilənməsi və səhmdarların strukturunun dəyişməsi məhz bununla bağlıdır. Bankın kapitallaşması nəticəsində nizamnamə kapitalının həcmi 184,5 mln. manata çatıb ki, bu da bankın möhkəmlənməsinə və inkişafının dəstəklənməsinə hesablanıb.\nKapitallaşma hesabına biz yeni çağırışların, o cümlədən institusional və texnoloji transformasiyanın öhdəsindən daha asan gələcəyik. Bankın əsas səhmdarının Azərbaycanla bağlı uzunmüddətli pozitiv planları var.\n- Ötən ilin dekabrın 22-də biz manatın devalvasiyaya uğraması barədə xəbəri aldıq. Sizin və bankirlərin həmin gün necə yadında qalıb?\n- (Gülür - red.) Həmin gün mənim üçün olduqca qısa olub. Düşünürəm ki, bu, iqtisadiyyat və bank sektoru üçün bir qədər çətin dövrdür. Biz “dib”ə olduqca yaxınıq və vəziyyət tədricən düzələcək. Hökumət və tənzimləyici tərəfindən aparılan və aparılacaq islahatlar öz bəhrəsini verir və verəcək. Mövcud durum bütün dünya qarşısında çağırışdır.\nDollar inkişaf etməkdə olan ölkələrin valyutalarına qarşı bahalaşmaqdadır. Qlobal iqtisadi artım zəifləyib. Azərbaycan müəyyən qədər beynəlxalq və regional amillərin təsiri altındadır. Mən ümid edirəm ki, 2017-ci il çətinliklərin dəf olunacağı il olacaq.\nSürətli dəyişiklikləri gözləmirəm. Lakin bir məni ümidləndirən, mənə optimizm verən bir neçə hadisəni qeyd edə bilərəm. Birincisi, ölkə başçısı tərəfindən Strateji Yol Xəritəsinin təsdiqlənməsini, ikincisi, dövlət banklarının rəhbərliyindəki yeni təyinatları qeyd etmək istəyirəm. Onlar ixtisaslaşmış mütəxəssislərdir.\nOnlardan biri ilə və onun kvalifikasiyası ilə mən yaxından tanışam. Üçüncüsü, tənzimləyicinin və mənim həmkarlarımın, yəni kommersiya banklarının rəhbərlərinin hazırladığı institusional həllər. Söhbət bankların yeni şəraitə uyğunlaşdırmaqdan gedir. Bu amillər bank sektorunun yeni, müsbət istiqamətə dönüş nöqtəsi olacaq.\n- Çətinliklər az deyil, lakin ümumilikdə, biz özümüzü kifayət qədər komfort hiss edirik. Bank stabil qaydada çalışır və müştərilərin bankımıza marağı artır. Kapitallaşma bankımızın artımına hesablanan yalnız ilk addım idi. Sözsüz ki, 2017-ci il maliyyə göstəricilərimizə də müsbət təsir edəcək. Biz buna cari ildə atdığımız və növbəti il atacağımız ardıcıl addımlar hesabına nail olmaq niyyətindəyik. Təbii ki, bazarda rəqabət var.\nƏhali və biznes tərəfindən bank məhsullarının istehlakına tələbat azaldığı üçün bankların gəlirləri azalır. Buna baxmayaraq, biz özümüzü güvənli hiss edirik. Yaxşı kapitallaşan, güclü komandası və etibarlı səhmdarı olan “Nikoil Bank” bazarın ən etibarlı oyunçularından biridir. Bu, qələbənin kombinasiyasıdır.\n- Düşünürəm ki, 2017-ci il xammal ixracına əsaslanmayan daha müstəqil iqtisadiyyatın qurulması istiqamətində dönüş nöqtəsi olacaq. İl ərzində müəyyən çətinliklər olacaq, lakin məhz bu il iqtisadiyyat “dib”ini tapacaq, stabilləşəcək və artım başlanacaq.\n- Hər şey nisbidir. Uğura fərqli rakurslardan baxmaq olar. Böyük gəlirliliyə, ciddi artıma əsaslanan mütləq uğur var ki, nəticədə hamı razı qalır. Bir də nisbi uğur var ki, sən kimdənsə və ya arxada qoyduğun dövrə nisbətən yaxşı olursan. 2017-ci il mübarizə ili olacaq, iqtisadiyyatımız üçün çətin il olacaq.\nBu baxımdan mən ciddi artım gözləmirəm. Lakin mən əminəm ki, bizim maliyyə göstəricilərimiz arxada qoyduğumuz illə müqayisədə daha yaxşı olacaq. Bu, bizə növbəti illərdə daha ciddi artım əldə etmək üçün güclü fundamentin yaradılmasına imkan verəcək. 2017-ci ildə kredit portfelinin, depozitlərin və gəlirlərin ciddi artacağını gözləmirəm.\nMəsələ burasındadır ki, hazırda iqtisadiyyatımız yenidənqurma vəziyyətindədir. Biz ənənəvi xammal bazarı tərəfindən dəstəklənməyən bazar iqtisadiyyatına keçirik. Uzun müddət ərzində biz dövlət tərəfindən dəstəklənən bazar iqtisadiyyatı şəraitində yaşamışıq. Hökumət infrastruktur layihələrinə, sosial tədbirlərə ciddi dəstək verirdi və bu vəsaitlər iqtisadiyyata axırdı. Buna paralel olaraq kreditləşmə həcmi artırdı.\nHazırda müşahidə olunan ucuz neft dövründə isə əks proses gedir. Bir tərəfdən dövlət xərclərini, digər tərəfdən isə banklar kreditləşməni azaldır. 2017-ci ildə azalma dayanmalıdır. Məhz növbəti ildə iqtisadi agentlər inamı bərpa edəcək, gələcək artımla bağlı planlarını quracaqlar.\n- Düz anladımsa, “Nikoil Bank” bu ili zərərlə başa vuracaq...\n- Biz 2016-cı ili “rekord” zərərlə başa vuracağıq. Bu, normal prosesdir və bazarın reallığını əks etdirir. Biz kreditlərin ehtimal olunan itkisi ilə bağlı ehtiyatlar yaradırıq. İqtisadiyyatın pozitiv fazaya qayıdışı təmin olunduqca, itkiləri növbəti il qaytaracağıq.\n- Biz cəlbedici dərəcələrlə manat depozitlərinin cəlb olunması üzərində aktiv şəkildə işləyirik. Müvafiq olaraq, manatla kreditləşməyə üstünlük veririk. Atılan addımlar qısa müddət ərzində gözlənilən nəticəni verməyə bilər, amma manatla depozit kütləsinin artması üçün vaxt lazımdır.\nMən 2018-ci ildə nisbətin yaxşılaşacağını gözləyirəm. Biz ciddi restrukturizasiya tədbirləri həyata keçiririk və bir çox borclananların kreditlərini manata konvertasiya edirik.\nSöhbət stabil ödəyicilərdən gedir. Biz problemlərlə üzləşən, lakin öhdəliklərini unutmayan müştərilərə yardım etməliyik və edirik.\n- Bu yaxınlarda “Fitch” beynəlxalq reytinq agentliyi bildirib ki, 2017-ci ildə bank sektorumuzda “təmizləmə əməliyyatı” davam edəcək. Buna münasibətinizi öyrənmək maraqlı olardı.\n- Açığı, mən növbəti ili məhz bu cür görürəm. Kifayət qədər kapitallaşmayan oyunçuların bank sektorundan çıxması müsbət addımdır. Əlbəttə, bankların və iş yerlərinin bağlanması ürəkağrıdıcıdır.\nLakin etibarsız, zəif oyunçuların bazardan getməsi sektora inamın artması baxımından düzgün addımdır. Bank sektoruna inam olduqca vacib amildir. Yaxşı bankları olmayan iqtisadiyyat, yaxşı ola bilməz. Heç bir ölkədə!\n- Yeri gəlmişkən, “Fitch” manatın məzənnəsi ilə bağlı da proqnoz verib. Düzdür, hazırkı tendensiyanı izlədikdə həmin proqnoz bir qədər şübhəli görünür. İnsanlar bankirlərə inanır. Buyurun, söz sizindir.\n- İcazənizlə, son zamanlar ən çox müzakirə olunan mövzuya toxunmaq istərdim. Belə ki, banklar dolların satışını dayandırıb, nəticə etibarilə hər kəs “qara bazar”a üz tutdu…\n- Sözünü kəsmək məcburiyyətində qalıram. Biz dollar satışını dayandırmamışıq. Mən də “qara bazar” haqqında eşidirəm. Haradadır o bazar? “Nikoil Bank” stabil olaraq müştərilərinə valyuta satır.\nBəli, bizə bəzən müştərilərimizin tələbatını ödəmək çətin olur. Manat ucuzlaşmaqdadır. Lakin valyuta satışının dayandırılması barədə söhbət gedə bilməz. Biz valyutanı həm fiziki şəxslərə, həm də korporativ müştərilərimizə satırıq.\n- Mən ümid edirəm ki, tənzimləyici bu addımı atacaq. Düşünürəm ki, bu, iqtisadiyyatın bərpası nöqteyi-nəzərdən olduqca vacib addımdır. Bir şeyi yadda saxlayın, siz uşağı daim əlinizdə gəzdirsəniz, o, gəzməyi öyrənə bilməyəcək.\nƏvvəlcə çətin olur, lakin sonradan uşaq tam olaraq ayaq üstə dayanmağı öyrənir. Mən bazar iqtisadiyyatının davamçısıyam və “görünməz əl”in mövcudluğuna inanıram. Müvafiq olaraq, üzən məzənnə rejiminə keçid olduqca vacib addımdır və bazar iqtisadiyyatının formalaşmasında və xarici şoklara daha dayanıqlı olmaq baxımından olduqca vacib addımdır.\n- Bəli, doğrudan da biz xidmət şəbəkəmizi azaltmışıq. Biz növbəti ilə effektivlik ili kimi baxırıq. Müvafiq olaraq, biz hər bir satış nöqtəmizin daha effektiv olmasına nail olmaq istəyirik. Biznesimizin optimallaşdırılmasına davam edəcəyik.\nBiz ortamüddətli perspektivdə qeyri-effektiv satış nöqtələrimizin gələcəyini qiymətləndirəcəyik. Potensialı olan satış nöqtələri fəaliyyətini davam etdirəcək. Qeyri-effektiv satış nöqtələri ya transformasiya olunacaq, ya da bağlanacaq.\nHesab edirəm ki, bu, olduqca normal prosesdir. Bilirsiniz ki, bütün dünyada elektron bankçılığın payı artmaqdadır. Bu, o anlama gəlməməlidir ki, bütün sektorda fiziki satış nöqtələrinin sayı sürətlə azalacaq, elektron xidmətlərin payı isə artacaq.\nƏlbəttə, hər bir proses ilk növbədə iqtisadi durumdan asılıdır. Hazırda bir çox banklar filiallarının sayını azaldıb, lakin əks proses də müşahidə olacaq.


Tehran xəbərdarlıq edir: “İran Bakı və Ankaraya raketlə cavab verdi” – Ermənistanın İctimai Radiosu\nBaş səhifə | Bütün Xəbərlər | Siyasət | Tehran xəbərdarlıq edir: “İran Bakı və Ankaraya raketlə cavab verdi”\nTehran xəbərdarlıq edir: “İran Bakı və Ankaraya raketlə cavab verdi”\nİran, Fars körfəzində və Hörmüz boğazının “Qərbində hərbi və hava qüvvələrinin də iştirak etdiyi “Böyük Peyğəmbər-14” hərbi əməliyyatının son mərhələsinə girdi.Həmin mərhələyə hərbi dəniz donanması və hava aerokosmik qüvvələri cəlb olunub.\nEyni mərhələdə Tehran ballistik raketlər buraxıb. İranın “Tasnim” xəbər agentliyinin verdiyi məlumata görə, İran ordusu yeraltı raketlərdən ballistik raketləri uğurla buraxmışdır..\nİran hərbi təlimlərinin istiqaməti tamamilə fərqli olsa da, Azərbaycanda genişmiqyaslı Türkiyə-Azərbaycan hərbi təlimlərinin başlanğıcında Tehranın yeraltı buraxılışı ilə ballistik raket sınağı diqqətəlayiqdir.\nTehran, əlbəttə ki, Azərbaycan-Türkiyə gücünün nümayiş etdirilməsinin yeganə ünvançısı Ermənistanın olmadığı barədə çox gözəl bilir .Türkiyə ilə Azərbaycanın güc tətbiq etməklə bazarlıq etməyə çalışması Rusiya ilə də deyil.\nAzərbaycan-Türkiyə qüvvələrinin birbaşa istiqamətlərindən biri də İrandır. Və beləliklə, uzun müddətdir. Demək olar ki, hamı Azərbaycana, o cümlədən Rusiya, Türkiyə və İsrailə qarşı anti-İran platforması kimi baxır. Əlbətdə ki, Bakının bu məsələdə açıq mövqeyi yoxdur, amma Bakı üçün də,yumşaq desək, İrana düşmənçilik etmək və əsəbi münasibət göstərmək çox vaxt çətin və mümkünsüz olur.\nBurada həm ikitərəfli münasibətlər, həm strateji maraqların toqquşması baxımından, həm də İranın nüfuzunun Azərbaycan hakimiyyəti üçün çox ciddi bir məsələ olduğu Azərbaycanın daxilindəki reallıqlar baxımından bir çox ciddi məsələ var.\nBu kontekstdə Tehran mütəmadi olaraq Bakıya regional sabitləşmənin mənbəyinin İranın milli təhlükəsizliyinə təhdid olan və lazım gələrsə qabaqlayıcı zərbə endirməyə hazır olduğu barədə xəbərdarlıq işarələri göndərməsi diqqətəlayiqdir.\nBununla yanaşı, Rusiya və Ankaranın hazırda müxalifət və mübahisələrin dərinləşməsi vəziyyətində olan İranı mövcud regional inkişafdan kənarlaşdırma meylinə sahib olduğu, lakin eyni zamanda hər iki tərəflə problemləri həll etmək və müzakirə etmək istədikləri açıq-aşkar görünür.\nİndiki Azərbaycan hökumət de fakto eləcə də ərazi bütövlüyü məsələsi Naxçıvanla əlaqəlidir.\nMaraqlıdır ki, Tavuşdakı hadisələrin fonunda Tehran ərazi bütövlüyünə dair Bakıya işarə edərək, regional sabitliyin pozulması və nəticədə Rusiya-Türkiyə iştirakının intensivləşməsi, hətta hərbi motivasiyanın baş verməsi ilə Bakının itirə biləcəyi ərazi bütövlüyü barədə bir mesaj göndərdi. İran isə, şübhəsiz ki, buna nail olmaq üçün əlverişli bir fürsətə malikdir\nBu kontekstdə İran ballistik raketinin sınağı, türk-azərbaycan hərbi təlimlərinə xüsusi bir latent işarədir ki, ondan əvvəl Erdoğan Putinə zəng edib, Rohaniyə yox.\nİyulun 29-da İran səfiri Ermənistan Müdafiə nazirliyində olub və nazir Tonoyan ilə görüşüb.


Müxalifətdən yeni Adminstrasiya rəhbəri təyinatına DƏSTƏK – Turkustan.info\n11 İyul 2020 22:19\nMüxalifətdən yeni Adminstrasiya rəhbəri təyinatına DƏSTƏK\n03 Noyabr 2019 22:18\nAzərbaycan Demokratiya və Rifah Hərəkatının sədri, ABŞ-ın Nyu-Cersi ştatında yerləşən Ratqers Universitetinin professoru Qubad İbadoğlu Samir Nuriyevin Prezidentinin Administrasiyasının rəhbəri vəzifəsinə təyin edilməsini təqdir edib.\nTurkustan.info xəbər verir ki, bu barədə müxalif Azərbaycan Demokratiya və Rifah (ADR) Hərəkatının rəhbəri Qubad İbadoğlu Facebook səhifəsində qeyd edib.\nProfessor yazır: “Azərbaycan Respublikası Prezidentinin Administrasiyasının rəhbəri Samir Nuriyev ziyarətçi professor kimi 2015-16-cı akademik ilində çalışdığım Duke Universitetinin Sanford Dövlət Siyasəti Məktəbinin (https://sanford.duke.edu) məzunudur. Duke Universitetinin Sanford dövlət siyasəti məktəbi reytinqinə görə hazırda ABŞ-da 5-ci yerdədir. Dövlət siyasəti üzrə ABŞ reytinqində 1-ci yeri Miçiqan Universitetinin, 2-ci yeri Kalifornia–Berkeley Universitetinin, 3-cü yeri Çikaqo Universitetinin, 4-cü yeri Indiana (Bloomington) Universitinin dövlət siyasətinin təhlili məktəbləri tutur.\nDuke Universitetinə gəlincə, bu məktəbin məzunu olan mənim tanıdığım azərbaycanlıların sayı o qədər də çox deyildir. Onların əksəriyyəti ABŞ-da qalıb, əmək fəaliyyəti ilə burda məşğul olurlar. Samir Nuriyevin Azərbaycana qayıtması və ölkədə fəaliyyətini davam etdirməsi və Prezident Adminstrasiyasının rəhbəri vəzifəsinə təyinat alması hazırkı sistem daxilində əhəmiyyətli dəyişikliyə gətirib çıxarmasa da Rusiyadan idarə olunan Ramiz Mehdiyevdən sonra bu vəzifənin ABŞ-ın nüfuzlu məktəbinin məzununa tapşırılmasını siyasətdə dəyişikliklərə təsir etməsə də adminstrasiyanın işinə bəzi yeniliklər gətirəcək.\nHazırkı səlahiyyətləri ilə Prezident Adminstrasiyasının funksiyasına Milli Məclisə təqdim olunan qanun layihələrini, Prezidentin fərman, sərəncam, tapşırıq və müraciətlərinin, habelə digər sənədlərin layihələrini hazırlanması, eləcə də qəbul olunmuş qanunların, Prezidentin fərman, sərəncam və tapşırıqlarının yerinə yetirilməsinə nəzarət edilməsi, yoxlanılması və dövlət başçısına müvafiq məruzələrin təqdim edilməsi daxildir.\nAdministrasiya Prezidentin respublikadakı siyasi partiya, ictimai birlik, həmkarlar və yaradıcı ittifaqları ilə, habelə xarici ölkələrin dövlət orqanları və vəzifəli şəxsləri, yerli və xarici siyasi, ictimai xadimlər, beynəlxalq təşkilatlarla qarşılıqlı əlaqələrini təmin edir. Administrasiyada ölkədə və dünyada baş verən sosial-iqtisadi, siyasi və hüquqi proseslər haqqında məlumatlar, yerli özünüidarə orqanlarının, ictimai təşkilatların və vətəndaşların müraciətləri, təklifləri təhlil olunur və Prezidentə müvafiq məruzələr hazırlanır.\nİşlər İdarəsi Prezidentin Administrasiyasının tərkibinə daxil deyil.Prezidentin və Administrasiyanın fəaliyyətinin maddi-texniki və maliyyə təminatı ilə Prezidentin İşlər İdarəsi məşğul olur.\nAdminstrasiyanın tərkibində aşağıdakı strukturlar vardır. Hazırda Prezidentin İqtisadi məsələlər üzrə köməkçisi-şöbə müdiri və İnnovativ inkişaf və elektron hökumət məsələləri şöbəsi vakansiyadadır. Fikrimcə, Samir Nuriyevin Adminstrasiya rəhbər təyinatı yalnız vakant yerlərin doldurulması ilə deyil, həm də mövcud vəzifələrə yeni təyinatların olması ilə də ictimai diqqətə gələcək. Lakin, əvvəlki tərkibdə əhəmiyyətli dəyişikləri gözləmirəm”.


3 otaqlı yeni tikili — 136 m² — Neftçilər m., Bakı, Azərbaycan (2156249) - Bina.az\n3 otaqlı yeni tikili #2156249\nSiz Satılır 3 otaqlı yeni tikili 136 m², Neftçilər m. elanı üçün ödəniş edirsiniz\nElanın nömrəsi: 2156249\nÜnvan: Bakı şəhəri, Rüstəm Rüstəmov küçəsi, 72 "a"\nNizami Rayon İcra Hakimiyyətinin arxasında, Neftçilər metrosundan 7-dəqiqəlik məsafədə, rayonun Rüstəm Rüstəmov küçəsi, 72 "A" ünvanında "Park City" yaşayış kompleksi tərəfindən inşa edilmiş, müasir standartlara cavab verən 19 mərtəbəli binanın 14-cü mərtəbəsində 136 kv ümumi sahəsi olan 3 otaqlı mənzil satılır. mənzili alan şəxs öz istəyinə görə rahatlıqla 4 otağa düzəldə bilər. Bina avqust ayında sakinlərə təmir etmələri üçün təhvil veriləcək. Yaşayış kompleksində spa və fitness mərkəzi, iki mərtəbəli avtomobil dayanacağı, uşaq əyləncə mərkəzi və bravo supermarketi, həmçinin ehtiyat generator sistemi, yüksək sürətli İnternet, təhlükəsizlik domonu, kabel və peyk televiziya kanalları və video nəzarət sistemi mövcuddur. Müasir lobbi və lift sistemləri quraşdırılıb. Mənzillər türkiyə istehsalı olan bahalı seyf qapılar quraşdırılıb.


Sənətşünaslıq doktoru, professor İlham Rəhimli\nŞəmsi Bədəlbəyli milli teatrın tarixində şərəfli yer tutur. Bu sənətkar, Azərbaycan dövlət teatrının açılışının fədakar iştirakçılarından biri olmuşdur.\nO cümlədən, Şəmsi Bədəlbəyli musiqili komediya teatrına cəlb etdiyi bəstəkarların yaradıcılıq fəaliyyətinin inkişafında mühüm rol oynamışdır.\nQüdrətli rejissor, ilk dəfə olaraq, operettada koməkçi komponent kimi xor və baletdən istifadə etmişdi. Şəmsi Bədəlbəyli Qərbi Avropa operettalarının məhz Azərbaycan dilində səhnələşdirilməsinin təşəbbüsçüsü olmuşdu.\n...Bir dəfə Şəmsi Bədəlbəyli işə bizim öyrəşmədiyimiz əhval-ruhiyyədə gəldi. O, əsəbiləşir, küncdən-küncə gedir və nə isə gizlədirdi. "Nə olub?" -soruşduqda o, narahatçılıq və həyəcan hissi ilə söylədi: "Bu gün mənim Fərhadım hökumət konsertində ifa edəcək. Mən çox həyəcanlanıram". Mən o dəqiqə sakitləşdim, çünki elə bir ciddi hadisə baş verməmişdi, lakin digər tərəfdən düşündüm ki: "Bu, övlada qarşı məhəbbət hissidir və bu hissləri sözlə çatdırmaq olmaz..."\n...Bizim Şəmsi Bədəlbəyli ilə söhbətlərimizdə mütləq Fərhadın adı çəkilirdi. Oğlu haqqında damşarkən o, hər şeyi unudurdu - bu, onun ən sevimli və həyəcanlandırıcı mövzusu idi. Ən əsası isə o, öz hisslərini heç zaman gizlətmir, oğlundan aldığı sevinc və diqqəti hər kəslə bölüşürdü. Onun ciddi, bəzən isə, sərt baxışı oğlundan, onun nailiyyətilərindən söz düşən kimi yox olurdu.


İstək var, imkan da var, iradə də… - Modern.Az Azərbaycan və dünya xəbərləri\n7 İyul 2020, 17:25 | AKTUAL\nİstək var, imkan da var, iradə də…\nAzərbaycan Prezidenti cənab İlham Əliyev Bakının Xətai rayonunda koronaviruslu xəstələrin müalicəsi üçün nəzərdə tutulan modul tipli hospitalın açılışında yerli TV kanallarına müsahibə verib. Müsahibədə, koronavirusla mübarizə sahəsində görülən işlər, Azərbaycanın daxili və xarici siyasət məsələləri, ümumən, respublikanın mövcud durumu ilə bağlı geniş danışan dövlət başçısı, bir çox prinsipial məsələlərə dair qəti mövqeyini ifadə edib.\nİlk növbədə onu deyə ki sağlıq ocaqlarının qısa zaman zərfində istifadəyə verilməsi, hətta darmacalda belə… gərəkən addımların atıldığını göstərir. Bu göstərici onu ifadə edir ki, zamanlı-zamansız – fərq etməz – dövlət öz fəaliyyətində sabitqədəmdir, dövlət siyasətinin mərkəzində Vətəndaş dayanır! Və dövlət baba vətəndaşın üzüntülərini, uğurlarını öz üzüntüsü, uğuru kimi canında hiss edir; deməli, müvafiq addımlar üçün\nBilirsiz, bu “3İ”, kiminə qulaq qafiyəsi, kiminə, poetika adına sıralama kimi gələ bilər; ancaq mən, bu üç kateqoriyanın heç də hər bir ölkədə ödənmədiyini vurğulamaq istərdim. Birində istək var, imkan yoxdur; imkan olanda bəlkə iradə yoxdur və s…\nCənab Prezident nələrə xüsusi diqqət yetirdi? – Bəribaşdan qeyd edim ki bu xüsusların əhalimizin sosial-psixoloji ovqatına öz müsbət təsirini göstərdiyindən əminəm. – Birincisi, bu məhz Prezident sözüdür! İkincisi, rəqəmlər, faktlar hər hansı bir mənzərəni, durumu izah etməkçün ən yaxşı “tutalğac”lardır; üçüncüsü, cənab İlham Əliyevin bir öncəki modul tipli xəstəxana açılışında iştirak və çıxışından keçən dövr ərzində, vəd ediləndən də artıq işlərin görüldüyü, planlaşdırılıdğı ilə tanış olduq. – Beləliklə, dövlət başçısı bildirdi ki:\n- Hazırda ölkəmizin 45 xəstəxanasında koronavirus xəstələri müalicə alır; onlardan 36-sı son müddət ərzində inşa edilib;\n- Yeni yaradılmış modul tipli xəstəxanada 800 xəstənin yerləşməsi nəzərdə tutulur;\n- Bir ay-ay yarım ərzində istifadəyə veriləcək daha bir modul tipli xəstəxana 1300 yerlik olacaq;\n- Əlavə on modul tipli xəstəxananın tikintisi nəzərdə tutulur;\n- “Yeni klinika”da çarpayıların sayının 700-750-yə çatdırılması nəzərdə tutulur;\n- “Ehtiyac yaranacağı təqdirdə 5 mindən çox xəstənin yerləşdirilməsi üçün potensial mövcuddur.\nBəli, bu, fərqləndirmələrdən də aydın şəkildə göründüyü kimi, respublikamızın əlaqədar orqanları koronavirusla mübarizədə, takti-texniki baxımdan da, sosial-psixoloji baxımdan da operativ və ciddi şəkildə məşğul irəliləyiş əldə edə bilib. Cənab Prezidentin dediyi kimi, bu, ilk günlərdən qabaqlayıcı tədbirlər görülməsinin, durumun nəzarətdə saxlanılmasının nəticəsidir. Əlbəttə, biz hələlik aralıq nəticədən danışırıq – lakin bu, yekun nəticə üçün çox mühüm bir mərhələnin nəticəsidir. Dünya indi elə sürətli proseslərin içindədir, az qala, hər addım, hər aralıq nəticə özülüyündə həlledici xarakter daşıya bilər. – Əslində, burada təəccüblü bir şey də yoxdur – əgər köynəyin ilk düyməsi yanlış ilgəyə keçirilsəydi, bütün düymələr yanlış ilgəkdə “yuvalanardı”, sonuncu düymə isə heç bağlana biməzdi – onun bağlanması üçün… yanıbaşında ilgək qalmazdı, sadəcə…\nBəli, indi ayrı-ayrı ölkələr yenidən və yeni qadağalara əl atır, sərt karantin tədbirlərinə qayıdır; bizim respublika da istisna təşkil etmir. Nəzərə alasaq ki, bugün pandemiyadan ən çox əziyyət çəkən ölkələr inkişaf etmiş – qabaqcıl ölkələrdir, o zaman, Azərbaycandakı gerçək durumun hasil olmasının heç də asan başa gəlmədiyi aydın olar. – Məhz ciddi elmi (tibbi, ictimai-siyasi, sosial-iqtisadi) əsaslar üzərində alınmış qərarlarla tənzimlənən və bundan az önəm daşımayan operativlik, “istək-imkan-iradə üçlüsü”nün tətbiqi diqqətə alınmalıdır. Prezident məhz bu məqama diqqət çəkərək, qərarlar qəbul olunarkən, dünyada və özümüzdə mövcud durumun dərindən təhlil olunduğunu, sahə mütəxəssisləri ilə məsləhətləşmələr aparıldığını dedi. – “Əsas məqsəd insanlarımızı, onların sağlamlığını, həyatını bu xəstəlikdən qorumaqdır.\n…Fevral ayında Azərbaycanda cəmi altı laboratoriya mövcud olduğu halda, hazırda onların sayı 29-a çatıb və daha 15 yeni laboratoriya sifariş edilib. Laboratoriyaların sayı 44-ə çatacaqdır”...\nDövlət başçısının yerli TV-lərə müsahibəsində xüsusi vurğu etdiyi məqamlardan biri də, məhdudlaşdırıcı tədbirlərin görülməsi, bu yöndə atılan addımların duruma uyğun şəkildə atılması ilə bağlı idi. – “Vəziyyəti təhlil edərkən, nəzarət mexanizmlərini gücləndirərkən baxırdıq ki, bu sərtləşdirilmiş tədbirlər nəyə gətirib çıxarır”. – Bu fikir bir daha təsdiq edir ki, bütün əlaqədar qurum və quruluşlar sahədə olsa da, (önəmli səlahiyyətlərə malik Operativ Qərargah fəaliyyət göstərsə də), yenə, məhz Preizdent özü hadisələri şəxsi nəzarətdə saxlayır, hesabatlar qəbul edir; başqa sözlə, qərarların qəbulunda məhz dövlətin zirvəsinin rəyi əsas alınır. Ona görə də, “bir müddət bundan əvvəl yoluxanların sürətlə artan sayı hazırda sabitləşib”. Çünki “Pandemiyanın ilk günlərindən hazırkı dövrə qədər dövlət tərəfindən bütün lazımi addımlar atılıb”. Və “mövcud qanunlar və karantin rejimi ilə bağlı tətbiq edilən qaydalar hər kəs üçün əsas olmalıdır”.\nBurada sadə bir məntiqi sual ortaya çıxır? – Bəs, bu qədər tədbirlər, “istək-imkan-iradə” üçlüsü də mövcudkən, virusa yoluxmaların artışı nəyin ifadəsidir?\nMəntiq. – İstər sadə olsun, istərsə mürəkkəb – nədir məntiq? – “Fikirlərdə və fəaliyyətdə(ki) bağlar haqqında elm”dir məntiq; məntiq – dərketmənin qanunları, metodları, forma və şəkillərini öyrənir. Məntiq təsdiq-təkzib metodları haqqında elm kimi də qəbul edildiyindən, o, qazanılmış təcrübə və dərketmə vasitəsilə həqiqətin əldə edilməsi elmi də adlandırılır; yəqin ona görə və də, bilgiləri təfəkkürlə alındığı üçün, məntiq, düzgün təfəkkür haqqında elm olaraq da qəbul edilə bilər. – Heç şübhəsiz, biz burada məntiqşünaslıqla məşğul olmuruq; yalnız, səlisli, qeyri-səlisli, formallı, riyazili… bütün məntiq instumentlərini irdələyəsi olsaq, bayaq da dediyimiz kimi, yenə o sadə məntiqlə qarşılaşmış olarıq. – Məntiqə dair qeydlərdən sonra, sadə məntiqli cavabları bölüşək:\n-Virusun təbiəti, tibbi xarakteri hələ sonadək öyrənilməyib;\n-Bütün sınaqlardan, prosedurlardan çıxmış vaksinin tapıldığı elan olunmayıb;\n-Virusun yayılması ayrıca götürülmüş bir ölkədən asılı deyil;\n-Öncələr testlər hazırda olduğu qədər kütləvi deyildi;\n-Yalnız xətələnənlər deyil, xəstəliyin ilk dövrlərində həkimə müraciət edərək müalicə alıb, sagalanların sayı da çoxalıb və s.\nBu sırada, sadə məntiqin dedirtdiyi bir ağrımız da var: o ağrının adı: MƏSULİYYƏTSİZLİKdir! – Maska taxmayan, məsafə saxlamayan, mədəni sanitar-gigiyenik qaydalara, dezinfeksiya tələblərinə saymazyana yanaşan adamların hesabına, köhnə streotiplərlərlə yeni dövrün çağırışları arasında tərəddüd edənlərin hesabına virusun yayılması tempi arzuolunan səviyyədə azaldıla bilmir.\nTəsadüfi deyil ki dövlət başçısının TV-lərə müsahibəsində bu mövzu aparıcı xətt təşkil edirdi. Prezidentin bu istiqamət üzrə fikirlərini ayıraq:\nXəstəliyin yayılmasının başlıca səbəbi bəzi insanların məsuliyyətsizliyidir;\nBəzi hallarda karantin rejimini pozanlara qarşı sərt addımlar atmaq məcburiyyəti yaranır;\nBütün qaydalar insanların, o cümlədən karantin rejimini pozanların sağlamlığının qorunmasına hesablanıb;\nHeç kim qanundan üstün deyil - biz xalqımızın sağlamlığını qorumalıyıq;\nMövcud qanunlar və karantin rejimi ilə bağlı tətbiq edilən qaydalar hər kəs üçün əsas olmalıdır;\nQaydaları pozan insanlar daha məsuliyyətli olarlarsa və nizam-intizama riayət edərlərsə, pandemiyanı nəzarətdə saxlamaq mümkün olacaq.\nBildiyiniz kimi, “feysbuk”da “profilini başqasının gözündən gör”mək imkanı var. – İstər virtual, istər gerçək həyatda qıraqdan necə görünürük? – Qlobal pandemiya ilə mübarizədə ölkəmizin yeri, rolu necədir, necə görünür? – bu suallar sövq-təbii hamımızçün maraqlıdır. Cənab Prezident bu dəfə də, beynəlxaq aləmdəki reaksiyalara diqqət çəkərkən, haqlı olaraq, qürurverici faktları xatırlatdı. – Bu planda, öncə, Ümumdünya Səhiyyə Təşkilatı tərəfindən ölkəmizin gördüyü işlərə yüksək qiymət verildiyini deyən Prezident, onu da dedi ki, “Azərbaycan Ümumdünya Səhiyyə Təşkilatını beynəlxalq arenada da dəstəkləyir, ona maliyyə yardımı göstərir.\n...Ümumdünya Səhiyyə Təşkilatının nümayəndəliyi Azərbaycanda çox fəal iş aparır və bu xəstəliyin yayılmaması üçün əməli addımlar atır.\nPandemiyadan sonra da Azərbaycan Ümumdünya Səhiyyə Təşkilatı ilə əməkdaşlığını uğurla davam etdirəcək.”\nBəli, Azərbaycan həmrəyliyi sözdə yox, əməldə göstərən ölkədir!\n-bugünədək 30-dan çox ölkəyə humanitar və maliyyə yardımı göstərilib; “humanitar və maliyyə yardımı bir daha onu göstərir ki, Azərbaycan ayaqda möhkəm duran ölkədir və çətin dövrdə özünə qapanmır”. – Ona görə də: “Azərbaycan ancaq əməkdaşlıq, xeyirxahlıq, yardım və dəstək hesabına daha çox dost qazandı”.\nBir neçə sətir yuxarıda “qürurverici faktlar” kəlməsini işlətdik, bu, sözgəlişi deyildi. – Buyurun, Prezidentin sözləridir:\n- Azərbaycan heç vaxt hansısa bir ölkənin çətin vəziyyətindən istifadə edib, özü üçün nəyisə əldə etməyə çalışmayıb;\n- Azərbaycan humanitar yardımı piar üçün yox, ölkələrə həmrəylik borcu kimi edir;\n- Azərbaycan həmrəyliyi sözdə yox, əməldə göstərdi;\n- Azərbaycan dünyada çox yüksək imicə malik ölkədir.\nDünyada yüksək imicə malik olmağın asan başa gəlmədiyi sirr deyil; sirr deyil ki, Azərbaycanın, azərbaycanlıların ünvanına hərzə-hədyan yağdıran mütəşəlkkil erməni diaspor və lobbi gücləri, onların toruna düşənlər uzun illərdir iş aparır. Və biz yalnız nominal, güncəl çalışmalarla deyil, həm də, bizə qarşı qurulmuş yalan-yapalaq torları yırtmaqla məşğul oluruq… Bütün bunlara rəğmən, dünya miqyasında önəmli rol oynayan ölkəyə çevrilmək titanik səylərin, düşünülmüş siyasətin nəticəsidir.\nHazırda Türk Şurası və Qoşulmama Hərəkatına sədrlik Azərbaycan Prezidentindədir. Məhz “Hər bir ölkə hər hansı bir təşkilatda fəaliyyəti tam icra etməlidir, bu fəaliyyət formal xarakter daşımamalıdır” deyən cənab İlham Əliyevin təşəbbüsü ilə bu təşkilatların Bakıda iki Zirvə görüşü keçirilib. – “Zirvə görüşləri uğurlu olmuş, qəbul edilmiş sənədlərdə Azərbaycanın bu təşəbbüsü və bu sahədə oynadığı rol, həmrəyliyə hesablanmış addımları yüksək qiymət almışdır”. Və məlum olduğu kimi, dövlətimizin BMT Baş Assambleyasının Xüsusi sessiyasının çağırılması ilə bağlı təşəbbüsü, 130-dan çox ölkə tərəfindən dəstəklənərək, dünya miqyasında haqq etdiyi yüksək qiymət alıb. Amma işə baxın ki burda da qarşımıza Ermənistan “çıxır”.\n–Özü pandemiyadan ən çox zərər çəkən ölkələrdən olan,\n- bu pandemiya ilə bacarmadıqlarını etiraf edən,\n- onlara yardım etsinlər deyə, döymədikləri qapı qalmayan,\n-“yenə də dilənə-dilənə, yalvara-yalvara, oradan-buradan hansısa yardım hesabına yaşamağa çalışan” Ermənistan. – Belə rəzil dövlət BMT Baş Assambleyasının keçirilməsində maraqlı olmalı deyildimi? – Ən elementar məntiq də bunu demirmi?\nMəsələyə əsil qiymət yenə cənab İlham Əliyevdən gəldi: “BMT Baş Assambleyasının Xüsusi sessiyasının keçirilməsi təşəbbüsümüzün əleyhinə səs verən Ermənistanın mövqeyi bu ölkədə hökm sürən və dövlət tərəfindən təbliğ edilən Azərbaycanafobiyadır, Azərbaycan dövlətinə, Azərbaycan xalqına nifrətin təzahürüdür. Bu təşəbbüsün əleyhinə çıxmaq ağılsızlıqdır və qeyri-rasional düşüncənin məhsuludur.\n…Ermənistanın mövqeyi onların ksenofob, irqçi və faşist mahiyyətini göstərir”. –\nMən də yazımı bu dəqiq təsbitnən bağlayıram...\nNiderlandda azərbaycanlı jurnalistlərin xatirəsinə poçt markası buraxılıb 11 İyun 2021, 19:56 Ukrayna Milli Jurnalistlər Birliyindən Kəlbəcərdəki faciə ilə bağlı BƏYANAT 11 İyun 2021, 19:49 Rusiyadakı soydaşlarımız Ermənistan hakimiyyətini ittiham edib 11 İyun 2021, 15:48 Lüksemburqdakı soydaşlarımız beynəlxalq ictimaiyyətə çağırış etdi 10 İyun 2021, 16:20 Diaspor könüllüləri və diaspor gəncləri beynəlxalq təşkilatlara müraciət göndərdilər 10 İyun 2021, 14:31 BİLGESAM erməni terroru ilə bağlı bəyanat yaydı 9 İyun 2021, 17:22 Rusiyadan Bakıya reyslər bərpa olunur: diaspor sədri qiymətlərdən narazıdır 9 İyun 2021, 17:10 Moldavada yaşayan azərbaycanlılar beynəlxalq təşkilatlara müraciət etdi 9 İyun 2021, 15:26 Niderlandda Ermənistana qarşı etiraz aksiyası keçirilib - FOTO 9 İyun 2021, 14:50 Haaqada "Mina ölümlərini dayandır!" tələbi ilə aksiya keçirilib 8 İyun 2021, 16:28 Azərbaycan diasporu dünyanın diqqətini Kəlbəcərdəki faciəyə yönəltdi - FAKTLAR 8 İyun 2021, 14:43 İsrailli jurnalistlər azərbaycanlı həmkarlarının ölümünü terror aktı adlandırdılar - VİDEO 8 İyun 2021, 13:10 Xarkovda “Xarı bülbül” Azərbaycan dili məktəbi açılıb 8 İyun 2021, 11:11 Hyustonda Ermənistanın mina xəritələrinin verməməsinə qarşı aksiya keçirildi 8 İyun 2021, 11:00 Avstraliyadakı soydaşlarımızdan beynəlxalq ictimaiyyətə ÇAĞIRIŞ 8 İyun 2021, 10:55 Rusiyadakı soydaşlarımız Baş prokurora müraciət ediblər 7 İyun 2021, 18:41 "Qarabağ"ın şagirdləri Fransa ictimaiyyətinin diqqətini mina təhlükəsinə yönəldib 7 İyun 2021, 18:20 Xaricdəki azərbaycanlı jurnalistlərindən beynəlxalq təşkilatlara MÜRACİƏT 7 İyun 2021, 11:14 Diaspor liderləri ABŞ mediasını Ermənistana etiraz etməyə çağırdı 6 İyun 2021, 20:14 Xaricdəki Koordinasiya Şuraları Kəlbəcərdəki faciə ilə bağlı dünyaya müraciət edib 5 İyun 2021, 15:15 Soydaşlarımız Brüssel Çex Mərkəzinə etirazlarını bildiriblər 4 İyun 2021, 19:58 Xocalı soyqırımı ilə bağlı qətnamə layihəsi təqdim edilib 3 İyun 2021, 14:36 Azərbaycanlı diaspor rəhbəri vəfat edib 3 İyun 2021, 12:52 Əlağa Şıxlinskinin nəslinin davamçısı - Flüra xanımın 90 yaşı tamam olub 3 İyun 2021, 10:52 “Qarabağnamə - tarixin səhifələri” kitabı çap olundu 2 İyun 2021, 18:35 Gənc azərbaycanlı musiqiçiyə Çexiyada mükafat verildi 2 İyun 2021, 17:40 Şotlandiyada yaşayan azərbaycanlı yüksək mükafata layiq görülüb 2 İyun 2021, 16:37 “YAŞAT” marafonunun öncül ianəçiləri: “Missiyamız hələ başa çatmayıb” 2 İyun 2021, 16:06 Azərbaycanlı alim Polşa radiosunda erməni iddialarını alt-üst etdi 2 İyun 2021, 10:00 Azərbaycan mövzusu irlandiyalı tarixçinin dili ilə 1 İyun 2021, 17:20 Haaqada Azərbaycanı reklam edən tramvay üç ay dolaşacaq 1 İyun 2021, 12:33 Dünya şəhərlərində 28 May tədbirləri... 31 May 2021, 16:41 “YAŞAT” marafonuna ən çox ianə edən ölkələrin SİYAHISI 31 May 2021, 15:45 "YAŞAT" Marafonunda yığılan vəsait AÇIQLANDI 31 May 2021, 12:40 “YAŞAT” Marafonunun başa çatması ilə bağlı mətbuat konfransı - CANLI 31 May 2021, 12:14


Yanvarın 29-da ölkə ərazisində hava şəraitinin əsasən yağmursuz olacağı gözlənilir - AZƏRTAC – Azərbaycan Dövlət İnformasiya Agentliyi\nAzərbaycanda yanvarın 29-na gözlənilən hava proqnozu açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən AZƏRTAC-a verilən məlumata görə, Bakıda və Abşeron yarımadasında havanın dəyişkən buludlu olacağı, əsasən yağmursuz keçəcəyi gözlənilir. Səhər bəzi yerlərdə zəif duman olacaq. Mülayim cənub-qərb küləyi əsəcək. Havanın temperaturu Abşeron yarımadasında gecə 4-6°, gündüz 9-13° isti, Bakıda gecə 4-6°, gündüz 10-12° isti olacaq. Atmosfer təzyiqi - 764 millimetr civə sütunundan 760 millimetr civə sütununa enəcək, nisbi rütubət gecə 70-80, gündüz 50-55 faiz təşkil edəcək.\nAzərbaycanın rayonlarında havanın əsasən yağmursuz keçəcəyi ehtimalı var. Gecə və səhər bəzi yerlərdə duman olacaq. Qərb küləyi ayrı-ayrı yerlərdə arabir güclənəcək. Havanın temperaturunun gecə 2° şaxtadan 3°-dək isti, gündüz 8-13° isti, dağlarda gecə 1-6° şaxta, gündüz 3-8° isti olacağı ehtimal edilir.\nSinoptiklərin tibbi-meteoroloji proqnozuna görə, yanvarın 29-da Abşeron yarımadasında meteoroloji amillərin zəif və mülayim tərəddüdü meteohəssas insanlar üçün əsasən əlverişlidir.\nNaxçıvan Muxtar Respublikasında hava əsasən yağmursuz keçəcək. Qərb küləyi əsəcək. Havanın temperaturu gecə 5-10° şaxta, gündüz 5-10° isti olacaq.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, Daşkəsən, Gədəbəy rayonlarında hava əsasən yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 1-6° şaxta, gündüz 3-8° isti olacağı ehtimalı var.\nGəncə şəhərində, Qazax, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz keçəcək. Gecə və səhər saatlarında duman olacaq. Qərb küləyi əsəcək, ayrı-ayrı yerlərdə arabir sürətlənəcək. Havanın temperaturunun gecə 2° şaxtadan 3°-dək isti, gündüz 8-13° isti olacağı ehtimal edilir.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında hava əsasən yağmursuz keçəcək. Gecə və səhər saatlarında duman olacaq. Qərb küləyi əsəcək. Havanın temperaturunun gecə 0-5° şaxta, gündüz 7-12° isti, dağlarda gecə 5-10° şaxta, gündüz 2-7° isti olacağı gözlənilir.\nMərkəzi Aran: Mingəçevir və Şirvan şəhərlərində, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Hacıqabul, Salyan, Neftçala rayonlarında hava əsasən yağmursuz keçəcək. Gecə və səhər saatlarında duman olacaq. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 2° şaxtadan 3°-dək isti, gündüz 8-13° isti olacağı proqnozlaşdırılır.\nMasallı, Yardımlı, Lerik, Lənkəran, Astara rayonlarında hava əsasən yağmursuz keçəcək. Dağlarda duman olacaq. Şimal-şərq küləyi əsəcək. Havanın temperaturunun gecə 0-3°, gündüz 8-13° isti, dağlarda gecə 0-2°, gündüz 5-7° isti olacağı bildirilir.\nAZERTAG.AZ :Yanvarın 29-da ölkə ərazisində hava şəraitinin əsasən yağmursuz olacağı gözlənilir\nYanvarın 24-dən 25-nə keçən gecə Abşeron yarımadasının bəzi yerlərində sulu qar, qar yağacaq


12:03 12 Fevral 2019\nRusiyanın “Poseydon” strateji pilotsuz sualtı aparatlarının həqiqi hədəfi NATO-nun dağıdılmasından ibarətdir.\nPublika.az xəbər verir ki, bu haqda ABŞ-ın “Business Insider” nəşrinə ekspertlər bildiriblər.\nQeyd edilir ki, ABŞ öz sularını “Poseydon”ların radiasiyasına məruz qoymamağa qərar verəcək və özündən “Moskvanın təzyiqlərindən” Estoniyanın müdafiəsinin məqsədəuyğunluğu haqqında soruşacq. Ekspertlər güman edirlər ki, NATO-ya üzv ölkəyə dəstəyin göstərilməməsi ittifaqın yox olmasına gətirib çıxaracaq.\nQeyd edək ki, əvvəlcə “Status-6” kimi məşhur olan “Poseydon” pilotsuz sualtı aparatının hazırlaması haqqında məlumat ilk dəfə 2015-ci ilin noyabrında yayılıb. Rusiya prezidenti Vladimir Putin 2018-ci il martın 1-də Federasiya Şurasına illik müraciətində belə silahın mövcudluğunu rəsmən təsdiq edib.\n“Poseydon”un dəqiq taktik-texniki xarakteristikaları rəsmən açıqlanmır. Yalnız məlumdur ki, nüvə enerjisi ilə təchiz edilmiş sualtı aparat qeyri-məhdud məsafədə dərinliyə hərəkət etməyə qadirdir, kütləvi məhvedici silahdır və rəqibin iqtisadi obyektlərinin məhv edilməsi üçün nəzərdə tutulub. “Poseydon” nüvə başlıqları ilə təchiz oluna bilər. Məlumata əsasən, çoxməqsədli “Poseydon” dəniz sisteminin torpedosuna maksimal gücü trotil ekvivalentində iki meqatona qədər olan müxtəlif nüvə başlıqları quraşdırmaq olur.\nRusiyanın Müdafiə Nazirliyindən bildirilib ki, “Poseydon” okean sularının istənilən istiqamətlərində ehtimal edilən rəqibin təyyarədaşıyan və gəmi zərbəçi qrupları ilə mübarizə aparmağa, qitələrarası uzaqlıqda rəqibin sahil infrastrukturunun obyektlərini vurmağa imkan verəcək.\nBöyük Britaniya 2018-ci ilin aprelində “Status-6”-nı “Qiyamət günü”nun silahı adlandırdı. Məlumata görə, bu silah 300 fut böyüklüyündə sunami dalğaları yarada bilər. Belə güc isə bir çox iri ABŞ səhərlərini sular altında qoyaraq xəritədən silməyə kifayət edir.\nXəbərin orijinal ünvanı: https://publika.az/news/mdb/269294.html\nBütöv qitə məhv ediləcək Rusiyanın GİZLİN HƏDƏFİ MƏLUM OLDU


Gözdə şişkinliyi aradan qaldıran qaydalar | Qadın Klubu\nƏsas səhifə / Əsas menu / Gözəllik / Gözdə şişkinliyi aradan qaldıran qaydalar\nGözdə şişkinliyi aradan qaldıran qaydalar\nJale Mammadova 14.04.2015\tGözəllik\n274 Baxışlar Whatsapp ilə PaylaşGözdə şişkinliyi aradan qaldıran qaydalar\nƏziz xanımlar şişmiş gözlərlə qorxunc görünüş almaq istəmirsinizsə bu reseptlərdən istifadə edin.\nSoyuq kompres. Kiçik bir dəsmalı isladın, sıxın və sonrada 10 dəqiqəliyinə buzluğa ya da soyuducuya qoyun. Daha sonra gözlərinizi bağlayıb bu dəsmalı göz qapaqlarınızın üzərinə yayın. Göz ətrafınızdakı damarlar soyuğun təsiri ilə qasılacaq bir neçə dəqiqə içində qabarıqlığı alıb aparacaq.\nQulağa çox axmaq da gəlsə, gözlərin üzərinə qoyulan bir dilim xiyar sizi qurtara bilər\nİki çay qaşığını soyuyana qədər soyuducuya qoyun (buzluq olmasın). Sonra onlarıgözlərinizin üzərinə yerləşdirin, soyuyana qədər gözləyin. Gözlərinizdəki qabarıqlıq keçənə qədər bunu təkrar edin.\nHazır qara çay paketləri tanin adlı bir maddə ehtiva edir və bu şiş gözlərin müalicəsində olduqca təsirlidir. Ayrıca qara çayda olan kafein, kapilyar damarların sürətlə sıxılmasına səbəb olaraq gözlərinizdəki şişliklərin xilas olmağınıza köməkçi olur.\n1 ya da 2 yumurtanın ağını qatılaşana qədər qarışdırın, daha sonra yumşaq bir parça köməyi ilə gözlərinizin altına yayın. Gözlərinizin altındakı dəriniz çox daha gərgin olacaq və daha az şiş görünəcək.\nWhatsapp ilə Paylaş\tçay Çay paketləri Gözdə şişkinlik şişmiş gözlər xiyar yumurta ağı\t2015-04-14\nTəqlərçay Çay paketləri Gözdə şişkinlik şişmiş gözlər xiyar yumurta ağı\nƏvvəlki Meyvə şirəsini niyə acqarına içmək lazımdır?\nNövbəti Şəkər xəstəliyi haqqında doğru bildiyimiz yanlışlar\nZülal pəhrizi – ən effektli pəhriz\nWhatsapp ilə PaylaşZülal pəhrizi ən effektli pəhriz sayılır. Bu pəhrizin əsas üstünlükləri arasında: çəki tez …


“Neftçi”nin 52 ay gözlədiyi uğur zolağı - Olimpiya Idman NövləriOlimpiya Idman Növləri\n“Neftçi”nin 52 ay gözlədiyi uğur zolağı\n20 avqust 2018 / 12:35 Baxış sayı: 480\nTopaz premyer liqasına ardıcıl 2 qələbə ilə başlayan “Neftçi” ötən mövsümün sonunda başlayan uğurlu zolağını 5-ə çatdırıb. Allsport.az saytı xəbər verir ki, “ağ-qaralar” öz meydanında “Qəbələ”ni 2:1 hesabı ilə üstələməklə ardıcıl 5-ci qələbəsini qazanıb.\n2017/18 mövsümünün finişində “Qarabağ”ı 1:0, “Səbail”i 3:1, “Kəpəz”i 2:1 hesabı ilə məğlub edən bakılılar ötən tur “Sumqayıt”ın qapısından iki cavabsız qol keçirmişdi. Bu 5 qarşılaşmada 10 qol vurub, 3-nü buraxan “Neftçi” sonuncu dəfə belə qələbə seriyasına 2013/14 mövsümündə edib. 2014-cü ilin mart-aprel aylarındakı 5 oyunluq qələbə sıralaması 52 aydan sonra təkrarlanıb.\nQeyd edək ki, sonuncu dəfə aprelin 23-də “Keşlə” ilə matçda (1:2) xal itirən “Neftçi” növbəti turda “Qarabağ”la Azərbaycan derbisinə çıxacaq.


ABŞ Konqresində Türkiyəyə qarşı sanksiyalar təqdir olundu\n13 Avq 2020 13:16\nDünya 30 Okt 2019 09:11:00 100 0\nBu xəbəri də oxu: Norveç 5 ölkə üçün 10 günlük karantin rejimini tətbiq edir\nSon.az Trend-ə istinadən xəbər verir ki, təşəbbüs "PACT Act" qanunu adlanır. Bu qısaltma "Protect Against Conflict by Turkey Act"dan ("Türkiyə tərəfdən münaqişəyə qarşı müdafiə") irəli gəlir.\nBu qanun ABŞ prezidenti Donald Trampı Suriyadakı hərbi əməliyyatda iştirak edənlərə, həmçinin milli müdafiə naziri Hulusi Akara qarşı məhdudiyyətlər tətbiq etməyə məcbur edir. Bundan əlavə, sənəddə deyilir ki, Vaşinqton administrasiyası CAATSA qanununa əsasən ("Amerikanın əleyhdarlarına qarşı sanksiyalarla mübarizə haqqında") Ankaranın S-400 alması ilə əlaqədar məhdudiyyətlərin tətbiq edilməsi tələb olunur. Qanun layihəsinin müəllifi palatanın Xarici İşlər Komitəsinin sədri Eliot Engeldir.\n30 Okt 08:59 0\nDünya Kamçatka sahillərində 5,1 bal gücündə zəlzələ baş olub\nKamçatka sahillərində 5,1 bal gücündə zəlzələ baş verib.\n30 Okt 08:58 0\nDigərləri Kürdəmirdə "Kia" yanıb\n30 Okt 08:52 0\nDünya Ərdoğan: Türkiyə məqsədlərinə öz gücü hesabına nail olmağa qadirdir\nTürkiyə milli təhlükəsizlik və məsuliyyətinə gəldikdə icazə istəmə\n30 Okt 08:50 0\nDigərləri Bu gün Bakıda MDB Müdafiə Nazirləri Şurasının növbəti iclası keçiriləcək\n30 Okt 08:45 0\n30 Okt 08:40 0\nDünya Rusiya XİN Moskva ilə Ankaranın Suriya ilə bağlı memorandumunun həyata keçirildiyini açıqladı\nMoskva Suriyanın şimal-şərqində Rusiya-Türkiyə birgə fəaliyyət haqqın\n30 Okt 08:35 0\nDigərləri Ekvadorda nümayişçilər 9 milion dollarlıq hərbi texnikanı məhv ediblər\n30 Okt 08:33 0\nDünya NyuCersidə təyyarə yaşayış evinin üzərinə düşüb\nABŞ-ın Nyu-Cersi ştatında Vudbric Taunşip şəhərində "Cessna 414&qu\n30 Okt 08:26 0\nDünya Rusiya, Türkiyə və İran XİN rəhbərləri BMTnin xüsusi elçisi ilə Suriya məsələsini müzakirə ediblər\nRusiya, Türkiyə və İran xarici işlər nazirləri Sergey Lavrov, Mövlud Ça\n30 Okt 08:19 0\nDigərləri Azərbaycan xurmasının ixrac coğrafiyası yaxın sərhədlərdən ərəb ölkələrinə qədər uzanır\nAzərbaycan ötən il 200 min ton xurma ixrac edib.\n30 Okt 08:12 0\nDünya Bayonndakı məscidə hücum edən şəxs NotrDamdakı yanğının qisasını almaq istəyirmiş\nFransanın Bayon şəhərindəki məscidin qarşısında iki nəfəri yaralayan\n30 Okt 08:10 0\nDigərləri Azərbaycan xurmasının ixrac coğrafiyası yaxın sərhədlərdən ərəb ölkələrinə qədər uzanır (ÖZƏL)